
Jerry Jampolsky experimentează direct tot ceea 
ce predă. Eu ştiu că această carte s-a născut chiar 
din inima lui. Niciuna din metodele recomandate în 
această carte nu este inutilă sau nepractică. 

direct fiecare rand pe care l-a scris în carte, si asta de când îl cunosc. 

Hugh Prather, autor al cărţii Note 

Prefaţa ediţiei 
din anul 2004 


Acum 25 de ani, când aveam vârsta de 54 de ani, am 
început o călătorie miraculoasă, al cărei punct de plecare a fost 
publicarea primei mele cărți, Jubirea înseamnă renunțarea la 
frică. De fapt, din multe puncte de vedere, a fost un miracol 
chiar şi faptul că am scris această carte. Fiind dislexic încă din 
copilărie, am intrat la Universitatea Berkeley din California în 
anul 1943, ştiind că va trebui să trec cumva de cursul de limba 
engleză. M-am chinuit cu el şi am primit calificativul D?. În 
ultima zi de curs, profesorul mi-a spus: „Jampolsky, nu ştiu ce 
intentionezi să faci cu viata ta, dar pentru numele lui Dumnezeu, 
nu încerca vreodată să scrii o carte!” 

Abia la vârsta de 50 de ani am luat decizia să nu îmi mai 
irosesc puterea personală ținând cont de toate criticile celor din 
jur referitoare la propriile mele limitări. M-am apucat aşadar să 
fac ceea ce mi s-a spus că îmi va fi imposibil, adică să scriu o 
carte. Nu încetez să mă minunez şi astăzi că această cărticică 
s-a vândut în peste patru milioane de exemplare şi a fost tradusă 
în peste 29 de limbi. Să fi fost un miracol? Absolut! Încă şi mai 
miraculos mi se pare faptul că la vârsta de 79 de ani această 
călătorie continuă, la fel ca si miracolele care o însoțesc. 


? Echivalentul notei 5 din sistemul nostru educational. (n.tr.) 

Începând din anul apariției sale, 1979, acestei cărți i-au 
crescut aripi de iubire, care au dus-o către toate persoanele 
care aveau nevoie de ea, exact în momentele cele mai oportune 
din viata lor. Lucrurile s-au petrecut de parcă îngerii din cer 
au vegheat asupra ei, ghidând-o către toţi cei care trebuiau să 
audă mesajul ei simplu. De-a lungul anilor, am avut fericirea 
să primesc multe scrisori de la cititorii mei, care mi-au scris că 
această carte i-a ajutat să îşi deschidă inimile, transformându-le 
astfel viata. Din perspectiva mea, relatările lor sunt miraculoase, 
aşa că aș dori să împărtăşesc câteva dintre ele cu toții cititorii 
care urmează să citească această nouă ediție. 


—Yy — 


Prima ediţie a cărții Iubirea înseamnă renunţarea la frică 
reiese pe piață de câteva luni şi se vindea încontinuu, dar într-un 
ritm lent, când am primit o telegramă de la o persoană pe 
care nu o cunoşteam. Numele ei era Orson Bean, un actor 
talentat cu apariţii frecvente la televizor. Telegrama conținea 
doar câteva cuvinte: „Uită-te diseară la emisiunea lui Johnny 
Carson”. Deși nu obişnuiesc să mă culc atât de târziu, în acea 
seară am făcut acest lucru. La un moment dat în timpul interviului, 
domnul Bean a scos din buzunar un exemplar din cartea mea 
şi a declarat că aceasta i-a schimbat viata. Începând de a doua zi, 
vânzările cărţii mele au crescut încontinuu, până când a ajuns 
pe lista bestsellerurilor. 

De atunci, ori de câte ori sunt întrebat cine este persoana care 
se ocupă de relațiile publice în cazul meu, răspund: „Dumnezeu”. 


—Yy — 


Acum cincisprezece ani, pe când participam la o strângere 
de fonduri organizată de Centul pentru Vindecare prin Schimbarea 
Atitudinii, am fost abordat de o femeie care mi-a relatat 

următoarea poveste: cu multi ani înainte, fiul meu Lee şi fiul ei 
au fost prieteni apropiaţi în liceu. Într-o seară de sâmbătă, Lee a 
dat o petrecere în biroul meu, pe când eu eram plecat din oraş. 
Muzica era dată la maxim şi alcoolul curgea în valuri, așa că 
tinerii au luat-o putin razna. La un moment dat, fiul doamnei 
şi-a pierdut echilibrul şi a căzut izbindu-se de un raft de cărți. 
O carte situată în partea de sus a căzut şi l-a lovit în cap. Era 
un exemplar din /ubirea înseamnă renunțarea la frică. Atras de 
ilustraţii, tânărul s-a decis să ia cartea acasă. 

Când mama lui i-a găsit cartea în camera lui, circa o lună 
mai târziu, ea s-a decis să o citească la rândul ei. În acea vreme, 
ea trecea printr-o etapă decisivă a vieţii sale. În final, femeia 
mi-a spus că citirea cărții i-a schimbat viața şi că dorea să îmi 
mulțumească pentru acest lucru. 

O carte ajunge întotdeauna la persoana pregătită să o 
citească. De multe ori, traseul ei către această persoană este de-a 
dreptul uimitor. Exact la fel se petrec lucrurile cu adevărul, care 
ajunge la oameni — indiferent dacă sunt pregătiţi sau nu pentru 
el — în cele mai neverosimile feluri. De aceea, m-am decis pe 
loc să îl sun pe fiul meu, Lee, ca să îi spun că adevărul iese 
întotdeauna la lumină, chiar dacă s-au scurs între timp foarte 
mulţi ani! 


—Yy — 


O altă mare satisfacție pe care am trăit-o în legătură cu 
cartea Jubirea înseamnă renunţarea la frică s-a produs atunci 
cand am aflat că influenţa ei a ajuns chiar si in cele mai 
îndepărtate regiuni ale globului. 

Acum câțiva ani predam în Iran și am aflat cu uimire, dar şi 
cu încântare, că Iubirea înseamnă renunțarea la frică împreună 
cu alte cinci cărți ale mele au fost traduse şi publicate în limba 
farsi, putând fi găsite în librăriile din întreaga tara. Desi era 
vorba de ediții pirat, m-am decis să nu dau editura respectivă 

în judecată. Important era că mesajul cărții a putut ajunge la cei 
care aveau nevoie de el. 

După o conferinţă ţinută la Universitatea din Teheran, un 
profesor iranian mi-a împărtăşit povestea lui personală. Mi-a 
spus că a avut o căsnicie dificilă cu soția lui şi că certurile nu 
încetau niciodată în casa lor. Ajuns la capătul puterilor, omul 
a ajuns să se gândească în modul cel mai serios la divorț. Desi 
îşi iubea din toată inima soţia, tânjea după o existență mai 
liniştită şi pur şi simplu nu-şi putea imagina o relație senină 
cu soția lui. Într-o zi, pe când răsfoia diverse cărți într-o 
librărie, a dat peste o ediţie piratată a cărţii Jubirea înseamnă 
renunțarea la frică. Profesorul mi-a zâmbit, şi-a deschis larg 
braţele, după care mi-a spus că această carte l-a ajutat să îşi 
salveze căsnicia. 


—Yy — 


De-a lungul anilor, am făcut împreună cu Diane 14 călătorii 
în fosta Uniune Sovietică. În timpul uneia dintre vizitele noastre 
la Moscova, am primit o translatoare şi un ghid de la Biroul de 
Turism Sovietic, aşa cum era obiceiul în acele vremuri. Ceea ce 
nu ştiam însă era faptul că aceștia erau agenți KGB! 

Am adus cu noi mai multe ediții în limba rusă a cărților 
Iubirea înseamnă renunțarea la frică şi A dărui înseamnă a 
primi: un minicurs de 18 zile despre vindecarea relațiilor. În 
fiecare zi, translatoarea noastră ne cerea câteva exemplare, pe 
care i le dădeam cu cea mai mare plăcere. Cu cât treceau încă 
zilele, cu atât mai multe exemplare ne cerea. Rezerva noastră 
de cărți începea să se epuizeze, aşa că am întrebat-o cui dădea 
de fapt cărțile. Ne-a explicat că acestea erau folosite pentru a le 
preda limba engleză celorlalţi translatori! 

Am fost încântați să aflăm că studiul limbii engleze de 
către translatorii ruşi era dublat de studiul principiilor spirituale 
practice ale iubirii și iertării. 

Cartea Jubirea înseamnă renunțarea la frică a ajuns în mâinile 
unor oameni de toate vârstele şi din toate domeniile sociale. 

Recent, după o conferință ţinută în Florida, o fetiță în 
vârstă de zece ani a luat legătura cu mine. Mi-a spus că părinții 
ei au luat decizia de a divorța, iar acest lucru a tulburat-o teribil. 
Dorea să dea vina pe cineva, dar nu se putea hotărî pe care dintre 
părinţi, aşa că a luat hotărârea să dea vina pe amândoi. Într-o zi, 
ea a văzut în biblioteca unei prietene un exemplar din cartea 
mea, Iubirea înseamnă renunţarea la frică, şi l-a împrumutat. 
Mesajul cărții i-a readus pacea interioară, chiar dacă părinţii ei 
au continuat să se amenințe unul pe celălalt cu divorțul. 

În cele din urmă, ea le-a dat părinţilor cartea să o citească, 
în speranța că aceasta îi va ajuta să îşi vindece relația. Mi-a făcut 
cunoştinţă apoi cu părinții ei, care se aflau în public, erau încă 
împreună şi mi-au confirmat cu entuziasm povestea fiicei lor. 


-y 


Un deținut dintr-o închisoare din Arizona mi-a scris odată 
o scrisoare foarte aspră, spunându-mi că Jubirea înseamnă 
renunțarea la frică este cea mai proastă carte pe care a citit-o 
vreodată. El a adăugat că dacă aş fi ținut izolat într-o celulă 
şi dacă aş fi bătut de paznici, nici eu nu as fi capabil să iert. 
Şi-a încheiat scrisoarea spunându-mi că sunt probabil un bătrân 
decrepit din California, care nu are habar ce înseamnă adevărata 
viață. I-am răspuns fără indignare, printr-o scrisoare deschisă și 
deloc defensivă. Şi astfel, a început un lung şir de scrisori, care 
ne-a făcut plăcere amândurora. 

În timpul unui turneu de lucru prin Arizona, pe care l-am 
făcut ceva mai târziu, am aranjat o vizită la închisoarea locală. 
În timpul întâlnirii noastre, detinutul mi-a spus că după ce mi-a 
citit cartea, şi-a dat seama că nu închisoarea îl tinea inlantuit, 


Il 

ci teama din propria sa minte. După ce a avut această revelaţie, 
el a început să îi ierte pe oamenii cei mai importanți din viata 
lui, fapt care i-a permis să îşi descopere vocaţia de a lucra cu 
deținuți aflaţi pe patul de moarte din cauza unor boli terminale. 


După o conferință recentă pe care am tinut-o la Maui, o 
femeie a venit la mine cu ochii în lacrimi. Ea mi-a spus că în 
anul 1980 soţul ei a avut o legătură extraconjugală. Mânia ei a 
explodat ca un vulcan, aşa că şi-a cumpărat un pistol cu intenţia 
de a-l ucide pe bărbat, fapt care i-ar fi schimbat irevocabil 
cursul vieţii. În aceeaşi zi, o prietenă i-a dăruit un exemplar 
din cartea mea, /ubirea înseamnă renunţarea la frică. Trecând 
peste durerea ei, ea a citit cartea şi a renunțat la impulsul ei atât 
de periculos. În acest fel, ea chiar şi-a modificat într-un mod 
irevocabil cursul vieții! 


— 3 


Un participant la un seminar tinut la Centrul pentru 
Vindecare prin Schimbarea Atitudinii mi- a relatat următoarea 
poveste. La vârsta de adult, el a descoperit consternat că, prin 
anii 30, tatăl său a făcut parte din rândurile Partidului Nazist 
German. Din fericire, citirea cărţii Iubirea înseamnă renunțarea 
la frică l-a ajutat să facă paşii necesari pentru a trece peste 
ruşinea şi tulburarea produsă de descoperirea sa, şi pentru a-și 
ierta tatăl. Mai mult, s-a decis să introducă o schimbare radicală 
în viata sa si să renunțe la afacerea pe care o avea, în favoarea 
unei alte vocatii. Spre surpriza tuturor, el a ales să lucreze ca şi 
clovn, considerând că nu există altă cale mai bună de a vindeca 
lumea, decât făcându-i pe oameni să râdă. 

Mi-a descris apoi costumul său, care includea o pereche 
uriaşă de pantofi, extrem de lungi. Când l-am întrebat de ce a 

ales aceşti pantofi, mi-a răspuns imediat: „Pentru ca tata să 
poată merge împreună cu mine în aceşti pantofi, astfel încât să 
vindecăm împreună această lume!” 


— 9 


Cartea Iubirea înseamnă renunțarea la frică nu a fost 
scrisă numai pentru cititori, ci şi pentru mine. Chiar și astăzi, 
încă mai fac tot ce îmi stă în puteri pentru a aplica în propria 
mea viata principiile descrise în ea. Aceste principii mi se par 
mai actuale ca oricând şi mă ajută astăzi la fel de mult cât m-au 
ajutat cu 25 de ani în urmă. Lectiile din carte au la bază aceleaşi 
principii care au condus la crearea Centrului pentru Vindecare 
prin Schimbarea Atitudinii. 

Am contribuit personal la fondarea Centrului pentru 
Vindecare prin Schimbarea Atitudinii în anul 1975. Sediul actual al 
centrului este în Sausalito, California. În anul 1981 am cunoscut-o 
pe Diane Cirincione, cu care m-am căsătorit mai târziu. Diane a 
fost o parteneră angelică şi m-a învățat mai bine ca oricine altcineva 
ce înseamnă iubirea, pacea, răbdarea, blandetea și iertarea. După 
23 de ani, noi continuăm să aplicăm cu aceeaşi ardoare principiile 
din Jubirea înseamnă renunțarea la frică, deopotrivă la nivel 
individual şi de cuplu. Relaţia noastră se bazează şi astăzi, la 
fel ca la început, pe principiile egalității și iubirii necondiționate. 
Vindecarea Atitudinii a devenit principală noastră activitate şi 
ne-a permis să cunoaştem oameni din întreaga lume. 

La baza Vindecării Atitudinii stă principiul că principala 
cauză a tulburărilor noastre nu sunt ceilalți oameni sau situaţiile 
exterioare, ci gândurile şi atitudinea noastră lăuntrică, precum 
şi acţiunile pe care le întreprindem ca urmare a acestei atitudini 
şi a acestor gânduri, acțiuni prin care ne facem singuri rău. 
Vindecarea rezultă întotdeauna în urma efortului de a ne schimba 
această atitudine, şi nu din încercarea de a schimba atitudinea 
celor din jur. Principalul scop al Vindecării Atitudinii este 

autovindecarea in fata tuturor provocărilor vieţii. Vindecarea 
Atitudinii nu reprezintă o religie sau o activitate cu conotații 
religioase. Ea poate fi aplicată de oameni din cele mai variate 
culturi, culte şi credinţe, inclusiv de către atei. 

Centrul Internaţional pentru Vindecarea Atitudinii şi-a 
început activitatea oferind servicii de sprijin pentru copiii care 
suferă de boli incurabile si pentru familiile lor. Toate serviciile 
centrului sunt gratuite. De-a lungul deceniilor, centrul s-a 
dezvoltat şi a creat grupuri de sprijin pentru copiii şi adulţii 
care suferă din cauza diferitelor boli, a pierderii unei persoane 
dragi şi a durerii, precum şi programe şcolare pentru prevenirea 
violenței cu sprijinul colegilor, la care se adaugă o serie de 
programe ce includ vizite la domiciliu şi la spital, pentru care se 
oferă premii. Recent, am adăugat şi o serie de seminarii pentru 
oamenii de afaceri care doresc să aplice principiile Vindecării 
Atitudinii în mediul lor profesional. 

La baza acestor principii stă iertarea. Aceasta nu are nimic 
de-a face cu acceptarea gesturilor sau acțiunilor oribile, ci 
reprezintă o decizie de a nu-ți mai ataca singur propriul sine. 
Pe scurt, iertarea înseamnă decizia de a nu mai suferi, de a fi 
fericit, de a renunţa la judecãtile critice, la rănirea celor din jur 
şi a noastră, şi mai ales la reciclarea mâniei şi a fricii. lertarea 
este puntea de legătură care conduce către compasiune, către 
pacea interioară şi către o lume mai bună. Speranța mea cea mai 
dragă este că va veni o vreme când iertarea va deveni la fel de 
importantă şi de involuntară pentru noi cum este respirația. 

Spre nu mica mea surpriză, Vindecarea Atitudinii este 
reprezentată la ora actuală de mai bine de 130 de centre şi 
grupuri din lumea întreagă, în 28 de tari de pe cinci continente. 
Vindecarea Atitudinii a devenit menirea noastră în viata, iar 
piatra de temelie a activităţii noastre o reprezintă principiile din 
cartea Jubirea înseamnă renunţarea la frică. 

Astăzi, la aniversarea a 25 de ani de la prima apariţie a cărții 
Iubirea înseamnă renunţarea la frică, dorința noastră este ca 

această cărticică să continue să îşi găsească noi cititori, în locul 
şi la momentul potrivit pentru fiecare. Speranţa şi rugăciunea 
noastră zilnică este ca această lume să se vindece alături de noi, 
prin eliminarea fricii şi a negativitatii din minţile noastre. 


Jerry Jampolsky 
Sausalito, California 
15 aprilie 2004 


Nota autorului 


Noi predăm ceea ce dorim să învăţăm, iar ceea ce dorim să 
învăţăm este să experimentăm starea de pace interioară. 

În anul 1975, lumea mă considera un psihiatru de succes 
care avea tot ce îşi dorea, la prima vedere. Lumea mea interioară 
era însă haotică, goală, nefericită şi ipocrită. Căsnicia mea de 20 
de ani se încheiase recent printr-un divorț dureros. Am început 
să beau foarte mult, iar din cauza vinovatici pe care o simțeam 
am început să sufăr de dureri cronice de spate. 

În această perioadă din viata mea, am dat peste un text 
intitulat Curs de miracole*. Cursul ar putea fi descris ca o formă de 
psihoterapie spirituală învățată într-o manieră autodidactă. Spre 
marea mea surpriză, am devenit interesat de un sistem de gândire 
complet nou, care utiliza cuvinte precum Dumnezeu şi iubire. La 
acea vreme credeam că sunt ultima persoană din lume interesată 
de astfel de scrieri. Eram extrem de critic la adresa oamenilor care 
urmau o cale spirituală, pe care îi consideram speriați şi despre 
care credeam că nu îşi folosesc în mod corespunzător intelectul. 

Când am început să studiez pentru prima dată Cursul, am 
trăit o experiență surprinzătoare, dar plăcută. Am auzit o voce 
interioară, sau mai bine zis impresia unei voci, care mi-a spus: 
„Medicule, vindecă-te pe tine însuți; aceasta este calea prin care 
te vei putea întoarce acasă”. 

Cursul s-a dovedit esenţial în lupta mea pentru auto- 
transformare. El m-a ajutat să înțeleg că am într-adevăr opțiunea 


* Distribuit de: Editura Adevăr Divin. 

de a experimenta fie starea de pace, fie cea de conflict. Practic, 
este vorba de aceeaşi alegere ca în cazul acceptării adevărului 
sau a iluziei. Principalul adevăr care stă la baza tuturor ființelor 
umane este acela că esența lor este Iubirea. 

Cursul afirmă că nu există decât două emoții: iubirea şi 
teama. Prima este moştenirea noastră naturală, în timp ce cealaltă 
este fabricată de minte. Cursul ne sugerează că putem învăţa să 
renuntam la teamă prin practicarea iertării si prin considerarea 
tuturor oamenilor, inclusiv a noastră, drept nevinovaţi şi fără 
de păcat. Aplicând conceptele Cursului deopotrivă în viata mea 
personală şi în cea profesională, am început să experimentez 
din ce în ce mai des perioade de pace interioară pe care nu mi 
le- as fi imaginat vreodată. 

Doresc să adaug că, din când în când, mai trăiesc şi astăzi 
stări de depresie, de vinovăţie, de iritare sau de mânie, dar 
acestea nu mai durează decât perioade scurte de timp, nu o 
eternitate, aşa cum mi se părea înainte. Pe timpuri, mi se părea 
că sunt o victimă a lumii exterioare (cea pe care o percepem 
cu ochii şi cu celelalte simţuri ale noastre). Ori de câte ori 
lucrurile nu mergeau cum trebuie în viața mea, obişnuiam să 
dau vina pe lume sau pe diferite persoane pentru suferința mea, 
justificându-mi astfel starea de mânie interioară. La ora actuală 
am înţeles că eu nu sunt o victimă a lumii vizibile, aşa că îmi 
asum responsabilitatea pentru tot ceea ce percep şi pentru toate 
emoţiile pe care le experimentez. 

Noi suntem cu toții profesori pentru cei din jurul nostru. 
Am scris această carte deoarece cred cu toată convingerea că 
predând ceea ce îmi doresc să învăţ eu însumi, starea de pace 
interioară, îmi facilitez astfel propria aprofundare a acestei stări. 
Această abordare nu se adresează oamenilor care îşi doresc 
un guru, întrucât îi consideră pe toți oamenii în egală măsură 
profesori şi elevi. 

Cu toții ne îndreptăm către acelaşi scop: atingerea stării 
de pace interioară. De aceea, cu toții putem experimenta starea 

de fuziune a mai multor minţi care apare atunci când eliminăm 
blocajele care ne împiedică să conştientizăm prezenţa Iubirii in 
ființa şi în viata noastră. 

De aceea, vă propun tuturor să demonstrăm prin propria 
noastră viață această afirmaţie din Cursul de miracole: 


Nu predica decât despre Iubire, 
căci aceasta este esenţa ta. 


Jerry Jampolsky 
Tiburon, California 
1 mai 1979 


Iubirea este calea pe care păşesc 
cu recunoştinţă. 


Cuvânt înainte 


Am avut numeroase ocazii să îl privesc pe Jerry în situații 
pe care le-aş descrie drept stresante: în miez de noapte, aşteptând 
o adolescentă aflată în îngrijirea noastră, care s-a rătăcit într-unul 
din cele mai periculoase cartiere din Chicago; consumând mese 
frugale, atipind şi zburând cu avionul la cele mai ciudate ore în 
drumurile noastre prin tara, pentru a tine conferinţe; jucând tenis 
la 6:30 dimineața; închis ore în şir într-o cameră împreună cu 
alți doi oameni pentru a corecta manuscrisul unei cărți; pierdut 
pe drumuri de tara din California pentru a ajunge la o întâlnire 
ratată din cauză că s-a rătăcit; lucrând cu un băiat suferind de o 
boală în fază terminală într-o încăpere plină cu oameni şi încercând (cu 
succes) să îi arate băiatului cum să scape de durere. 

Am dorit să vă povestesc toate acestea pentru a-mi susține 
următoarea afirmație: Jerry Jampolsky experimentează direct 
tot ceea ce predă. Eu ştiu că această carte s-a născut chiar din 
inima lui. Niciuna din metodele recomandate în această carte 
nu este inutilă sau nepractică. Dimpotrivă, l-am văzut personal 
pe Jerry experimentând direct fiecare rand pe care l-a scris în 
carte, şi asta de când îl cunosc. 

În afară de scris, eu mă ocup de intervenţii în caz de criză. 
Înainte am fost consilier, profesor de şcoală şi practicant al 
vindecării spirituale (am mai avut şi alte activităţi, mai putin 
relevante). În toate activităţile în care cineva încearcă sincer să 
ajute pe altcineva, există un principiu pe care l-am observat şi 

care stă la baza acestor activităţi ca un fundament de lumină. 
După ce l-am văzut pe Jerry lucrând cu victime ale accidentelor 
şi ale bolilor, am înțeles că acest principiu se aplică indiferent 
dacă persoana care are nevoie de ajutor se află într-o fază 
terminală a unei boli, are creierul afectat, se află în comă sau nu 
se poate exprima în cuvinte. Acest principiu este următorul: eu 
nu pot fi de un real folos altcuiva decât dacă înțeleg că suntem 
amândoi uniţi, că diferențele dintre noi sunt superficiale şi lipsite 
de semnificaţie și că singurele care contează sunt nenumăratele 
asemănări dintre noi. 

Eu nu pot consilia cu folos un părinte care şi-a abuzat 
copilul dacă gândesc: , Ticãlosule, ţi-ai bătut copilul. Eu nu îl bat 
pe al meu”. Dacă privesc cu onestitate conţinutul mâniei sale, 
fără să tin cont de maniera în care şi-o exprimă el, nu pot decât 
să îmi dau seama că si eu sufăr de aceeaşi mânie. Orice stare de 
mânie este exprimată într-o formă sau alta, iar cea care îşi asumă 
o formă indirectă sau secundară nu este cu nimic superioară 
mâniei exprimată direct. Pornind de la această premisă, eu mă 
pot alătura persoanei în cauză, orientându-mă către acel nucleu 
spiritual care ne uneşte pe toți în interiorul nostru, şi împreună cu 
ea putem să ne îndreptăm in această direcție. 

Vechiul model de a fi de folos unei alte persoane se baza 
pe inegalitate. Pacientul avea ceva „în neregulă”: fie o problemă 
de disciplină la şcoală, fie o dependenţă de alcool, fie tendinţe 
suicidale, fie o boală în fază terminală, fie o simplă răceală. El era 
alfel decât terapeutul, și nu conta cum anume era altfel (decât el), pentru 
că întotdeauna pacientul apela la terapeut deoarece era convins că acesta 
ştie mai multe decât el sau are anumite calificări care lui îi lipsesc. 
Terapeutul isi focaliza cunoştinţele exclusiv asupra problemei pacientului, 
fără să ţină însă seama de contextul general al vieţii acestuia. Altfel spus, 
problema nu îi mai aparținea pacientului, ci era extirpată şi pusă 
sub microscop. Pacientul îi transmitea terapeutului întreaga responsabilitate 
pentru rezolvarea problemei sale, care îi spunea apoi ce să gândească 
şi ce să facă. 

Dacă acest model ar fi fost singurul care ne-ar fi permis să 
ne ajutăm unii pe ceilalți, am convingerea că realizările noastre 
în această privinţă ar fi fost minore şi insignifiante. Din fericire, 
noi i-am recunoscut întotdeauna deficienţele, cel puţin la nivel 
intuitiv, iar această recunoaştere — oricât de vagă ar fi fost ea — 
ne-a permis să găsim o altă cale. Această cale este descrisă în 
cartea Jubirea înseamnă renunțarea la frică. Calea descrisă aici 
este una pragmatică, întrucât nu este nouă. Cartea de fata aduce 
totuşi ceva nou, în sensul că prezintă această învățătură în forma 
ei cea mai pură. Din acest punct de vedere, cartea se deosebeşte 
de toate celelalte care există pe piaţă. 


Probabil că multi cititori ar considera util dacă le-as 
prezenta în propriile mele cuvinte modul lui J.J. de a aborda 
viața, aşa cum îl percep eu. Jerry ar spune probabil că abordarea 
lui este cea din Cursul de miracole, lucru cu care nu pot fi decât de 
acord, întrucât sunt eu însumi un adept al acestui Curs. Şi totuşi, 
doresc să adaug un lucru: fiecare om are propria sa manieră unică 
de a exprima Adevărul, aşa cum îl percepe el, iar această unicitate 
este importantă, căci în această viață nu putem avea acces decât 
la anumiţi oameni, iar onestitatea este numitorul comun al tuturor 
darurilor pe care le oferim sau le primim. 

Cuvintele mele vi se vor părea probabil ceva mai religioase 
decât cuvintele lui Jerry, dar dacă îmi veți ierta această diferenţă, 
vă promit că voi încerca să păstrez pe cât posibil spiritul blând 
care îl caracterizează pe el. 

Noi am primit tot ce avem nevoie pentru a fi fericiţi chiar 
acum. Cine priveşte in față momentul prezent nu poate fi altfel 
decât împăcat. Altfel spus, noi nu trebuie să fim preocupaţi de 
viitorul nostru, căci Iubirea va avea grijă de el. De asemenea, 
nu trebuie să fim preocupaţi de ceea ce am spus sau am făcut în 
trecut, ori dacă cineva care ne-a greşi! cu ceva îşi va primi răsplata 
„binecuvenită” sau nu. A fi pe deplin mulțumit în momentul 
prezent este o stare de spirit atât de puternică prin capacitatea 

ei de a vindeca şi de a conferi o stare de pace interioară încât 
cuvintele nu o pot exprima. Anxietatea — singura alternativă la 
această stare de încredere în ceea ce se întâmplă — este o stare de 
imobilizare generată de focalizarea noastră asupra convingerii 
că ceva nu mai poate fi schimbat, întrucât s-a petrecut deja, sau 
urmează să se întâmple. 

Cineva m-a sunat acum două luni şi mi-a spus că şi-a 
pierdut slujba, că soția lui a divorțat de el şi că vecina lui nu dorea 
să se culce cu el. De altfel, această ultimă problemă avea să se 
rezolve în curând, întrucât urma să fie dat afară din apartament, 
şi nu avea unde să se mute. ,, Cursul de miracole nu este bun de 
nimic”, a conchis el. 

În timp ce stăteam de vorbă, el şi-a adus aminte de ziua în 
care şi-a pierdut slujba şi a făcut o comparaţie între fanteziile pe 
care le-a avut atunci despre ceea ce s-ar putea întâmpla în viața 
lui si ceea ce s-a întâmplat de fapt. Şi totuși, în toată această 
perioadă lui nu i-a lipsit niciodată nimic, cu adevărat. Omul 
a recunoscut că dacă privea situaţia cu onestitate, situația lui 
clipă de clipă a fost una nefericită. Doar interpretarea lui referitoare 
la situație îl făcea să se simtă disperat. El s-a autodefinit tot timpul 
ca un om concediat. În plus, a recunoscut că dacă analizează cu atenție 
ceea ce s-a întâmplat după divorțul său, nu putea decât să constate 
că iubirea nu i-a fost luată în niciun fel, ci i-a rămas într-o formă 
pe care o putea înțelege şi aprecia. Chiar dacă soția lui a plecat, 
au apărut foarte multe alte persoane în viata sa care i-au dovedit 
limpede iubirea lor. 

In sine, lubirea rămâne constantă, singurul care se poate 
schimba este corpul anume prin care ne aşteptăm ca ea să 
se manifeste. Promisiunea Cursului că planul pentru noi va 
rămâne de-a pururi unul blând nu a fost încălcată în niciun fel 
în cazul omului respectiv. Niciun patron nu va putea interfera 


vreodată în viitor cu această promisiune, la fel cum niciun 
moşier din trecut nu a făcut-o vreodată. 
Nimeni şi nimic nu poate încălca această promisiune, cu 

excepția propriei noastre interpretări, care ne face să privim cu 
ipocrizie locul în care ne aflăm şi situația din jur. 

În momentul prezent noi avem tot ce ne trebuie. De aceea, 
noi putem avea o încredere deplină în viitor, căci nu va exista 
vreodată un moment care să nu fie prezent. Noi suntem iubiţi, 
dar nu putem vedea această lubire dacă ne focalizăm mintea 
asupra fanteziilor sale, şi nu asupra realităţii concrete din fata 
noastră. lubirea nu există în timpul creat de imaginaţia noastră 
şi nu îşi poate dovedi sprijinul în mijlocul fanteziilor noastre. 
Noi trebuie să ne propunem să ne odihnim în braţele ei blânde, 
fără să ne preocupăm de altceva. 

Doresc să închei cu această poveste minunată, pe care 
mi-a relatat-o un prieten. 

Un bărbat care şi-a încheiat socotelile cu viata s-a 
prezentat în fata lui Dumnezeu. Acesta i-a recapitulat viata şi i-a 
arătat numeroasele lecții pe care le-a învăţat. Când a terminat, 
Dumnezeu i-a spus: „Copilul meu, dorești să mă întrebi ceva?” 
Omul i-a răspuns: „În timp ce îmi arătai propria mea viață, am 
remarcat că în momentele mele bune, în urma mea rămâneau 
două perechi de urme de paşi. Mi-am dat astfel seama că m-ai 
însoțit. În schimb, în perioadele în care mi-a fost cu adevărat 
dificil, nu a existat decât o singură pereche de urme. De ce, Tată, m-ai 
părăsit când îmi era mai greu?” Dumnezeu i-a răspuns: „Copilul 
meu, ai interpretat greşit acele urme de paşi. Este foarte adevărat 
că în perioadele bune din viata ta am mers alături de tine şi 
ţi-am arătat calea. Cât despre perioadele in care ţi-a fost greu, 
Eu am fost cel care te-a purtat în spinare”. 


Hugh Prather 
Santa Fe, New Mexico 
23 iunie 1979 

Prietenul meu, Hugh Prather, a scris următoarele rânduri: 
„Trebuie să mai existe şi o altă cale de a merge prin viață decât 
aceea de a fi tras cu forța sau împins cu lovituri si cu tipete.” 

Eu cred că există într-adevăr o altă cale de a merge prin viata, 
dar această cale implică voința noastră de a ne schimba telul. 

Tot mai multi oameni din întreaga lume încep să îşi dea 
seama că umanitatea se autodistruge pe ea însăși şi lumea în care 
trăieşte. Noi părem incapabili să schimbăm lumea în care trăim, 
pe ceilalți oameni sau pe noi înșine. Foarte multi dintre noi, 
inclusiv eu, am simţit pe pielea noastră inutilitatea încercării de 
a scăpa de frustrări, de conflicte, de dureri şi de boli, atât timp 
cât ne cramponăm de vechile noastre sisteme de convingeri. 

La ora actuală, tot mai multi oameni caută un nou mod 
de viata, mai bun şi capabil să transforme conştiinţa. Aproape 
că putem vorbi de un potop spiritual cart este pe punctul de 
a purifica Pământul. Această transformare a conştiinţei ne 
determină să privim în interiorul nostru, să explorăm acest 
spaţiu interior şi să recunoaștem astfel armonia si unitatea care 
au domnit întotdeauna în el. 

Atunci când privim în interiorul nostru, noi devenim 
conștienți inclusiv de o voce intuitivă care ne ghidează şi în care 
putem avea încredere. Dacă ne potolim simţurile şi începem 
să ascultăm această voce interioară, abandonându-ne ei in 
totalitate, noi putem observa momente de vindecare reală şi de 

creştere spirituală. În această stare de linişte, în care conflictul 
personalităților noastre încetează să ne mai intereseze, noi 
putem experimenta bucuria stării de pace interioară. 

Desi cu toții dorim să experimentăm această stare, cei mai 
mulți dintre oameni caută tot timpul altceva, ceva ce nu reuşesc 
să găsească niciodată. Ei încearcă să controleze şi să anticipeze 
situaţiile de viata, motiv pentru care se simt izolaţi, deconectati, 
separați, singuri, fragmentati, neiubiti şi nedemni de a fi iubiți. 
Ei nu par să se sature niciodată de ceea ce cred că îşi doresc, iar 
satisfactiile pe care le trăiesc sunt întotdeauna efemere. Chiar şi 
cu cei mai apropiaţi dintre semenii lor ei intretin relaţii de iubire / 
ură, relaţii în care simt nevoia să obțină ceva de la ceilalți. Dacă 
această nevoie le este îndeplinită, ei îi iubesc, dar dacă nu le este 
îndeplinită, ei îi urăsc. Cei mai multi dintre oameni descoperă 
că dacă obțin toate lucrurile pe care credeau că şi le doresc — 
o slujbă bună, un cămin, o familie şi bani — golul interior pe 
care credeau că îl vor umple astfel nu dispare. Maica Tereza din 
Calcutta, India, numeşte acest fenomen privare spirituală. 

Tot mai multi oameni din întreaga lume simt astăzi nevoia să 
îşi umple acest gol interior, fără să mai tind seama de simbolurile 
exterioare ale succesului. Ori de câte ori dorim să obținem ceva 
de la lumea exterioară sau de la alți oameni, dacă dorința nu ne 
este îndeplinită, noi experimentăm o stare de stres exprimată 
sub forma frustrărilor, a depresiei, a senzatiei de durere, de boală 
sau chiar de moarte. Marea majoritate a oamenilor îşi doresc să 
scape de dureri, de boli şi de frustrări, dar nu sunt dispuşi încă 
să renunţe la vechea lor concepţie despre viață. De aceea, ei se 
învârtesc într-un cerc vicios, cramponându-se cu rigiditate de 
vechiul lor sistem de convingeri. 

Lumea pe care o percepem cu simțurile noastre şi care pare 
atât de nebună este rezultatul unui sistem de convingeri care nu 
funcţionează. Pentru a percepe în mod diferit lumea, noi trebuie 
să ne schimbăm sistemul de convingeri, să ne detaşăm de trecut, 
să ne dilatăm simțul momentului prezent și să ne eliberăm de 

starea noastră de teamă interioară. Această percepție diferită ne 
va conduce către recunoaşterea faptului că noi nu suntem ființe 
separate, ci am fost întotdeauna uniți. 

Există multe căi autentice care conduc la transformare şi la 
pace interioară. Această cărticică este scrisă ca un ghid pentru 
toți cei care îşi doresc sincer să experimenteze o transformare 
personală, să trăiască o viață a dăruirii şi a lubirii, şi să se 
îndepărteze de acel sistem de convingeri bazat pe teamă care 
nu îşi doreşte altceva decât să primească. Pe scurt, ai in fata 
o carte despre realizarea de sine prin dăruire. Cuvintele şi 
ilustrațiile care urmează iti vor prezenta o serie de aplicaţii 
practice ale paşilor necesari transformării în diferite situaţii de 
zi cu zi. Scopul acestor paşi este de a elimina blocajele care te 
împiedică să conştientizezi prezenţa lubirii în viata ta, realitatea 
ta autentică, astfel încât să poţi experimenta miracolele Iubirii. 

După cum sugerează Cursul de miracole, noi putem avea 
un singur fel, al păcii interioare, şi o singură funcție, a practicării 
iertării, iar împlinirea pe care ne-o dorim poate cobori asupra 
noastră dacă vom asculta vocea interioară a maestrului nostru 
lăuntric. Dacă vom proceda în acest fel, noi putem învăţa să ne 
vindecăm relaţiile, putem experimenta starea de pace interioară 
şi putem scăpa de teamă. 

Pregătirea în vederea 
transformării personale 


Orice teamă există la timpul trecut; 
numai Iubirea există la timpul prezent, 


Ce este real? 


Cei mai multi dintre oameni nu realizează ce este real şi ce 
nu. Desi toți îşi dau seama intuitiv că există ceva mai mult decât 
realitatea pe care le-o oferă simțurile fizice, ei se limitează să o 
recunoască drept reală numai pe aceasta din urmă. Pentru a-şi 
confirma această „realitate”, ei se raportează la ceea ce cultura 
lor defineşte ca fiind normal, sănătos şi, implicit, real. 

Din păcate, această schemă a realităţii nu include şi 
Iubirea. Viaţa noastră ar fi infinit mai plină de înţeles dacă noi am 
privi nu lumea iluzorie a simţurilor, ci o altă realitate, care nu 
are nici început, nici sfârşit. Singurul principiu care corespunde 
acestei definiții este Iubirea. Tot restul este tranzitoriu, şi deci 
lipsit de semnificaţie. 

Teama ne distorsionează întotdeauna percepțiile şi ne 
induce în eroare în ceea ce priveşte realitatea din fața noastră. 
lubirea nu este altceva decât absența totală a fricii. Ea nu 
pune niciodată întrebări. Starea ei naturâlă este dilatarea şi 
expansiunea, nu comparatia şi măsurarea. De aceea, singurul 
principiu valoros este Iubirea, în timp ce teama nu ne poate 
oferi nimic, pentru simplul motiv că nu reprezintă nimic. 

Deşi lubirea este tot ce ne dorim pe lume, noi ne temem 
adeseori de ea, întrucât nu o cunoaştem. De aceea, noi actionam 
deseori rămânând orbi şi surzi la prezența Iubirii. Dacă urmărim 
însă să ne eliberăm de teamă şi dacă încercăm să ne ajutăm 
semenii să facă acelaşi lucru, noi începem să experimentăm o 
transformare personală. Astfel, noi începem să vedem dincolo 

de vechea noastră realitate definită de simţurile fizice şi căpătăm 
acces la o stare de luciditate în care descoperim că toate mințile 
sunt unite, că Sinele nostru este comun și îl împărtăşim cu 
toții, şi că pacea interioară si Iubirea reprezintă de fapt singura 
realitate. 

Dacă pornim de la premisa că Iubirea reprezintă singura 
realitate, sănătatea poate fi privită ca pace interioară, iar vindecarea 
ca renunțare la teamă. 


Aşadar, Iubirea înseamnă renunțarea la frică. 


Reiterarea trecutului 


Noi ne confectionam propriul nostru praf care ne ocultează 
vedea interioară şi care ne împiedică să experimentăm Iubirea 
în noi înşine şi în ceilalți. Această interferență autoimpusă ne 
menține blocaţi în vechiul nostru sistem de convingeri, de care 
ne cramponăm cu încăpățânare, deşi nu ne oferă niciodată ceea 
ce ne dorim. 

Metaforic vorbind, mintea noastră poate fi concepută ca 
un depozit plin cu role de film pe care sunt înregistrate toate 
experienţele noastre trecute. Aceste imagini se suprapun nu 
numai unele cu altele, dar şi cu lentilele prin care noi percepem 
momentul prezent. De aceea, noi nu percepem niciodată acest 
moment asa cum este, ci doar fragmente din el amestecate cu 
tone de amintiri distorsionate, pe care le suprapunem peste el. 

Dacă ne propunem în mod sincer, noi putem să ne folosim 
însă în mod activ imaginaţia, cu o eficacitate din ce în ce mai 
mare, pentru a şterge de pe aceste role vechi toate amintirile, 
cu excepția celor legate de Iubire. Acest proces presupune 
renunțarea la ataşamentul nostru din trecut față de vinovăţie şi 
de teamă. 

| CARE RULEAZĂ 
ACUM ÎN MINT 

Anticipare versus pace interioară 


De multe ori, noi punem un preţ mai mare pe anticipare şi 
pe control decât pe pacea interioară. Adeseori, ni se pare mai 
important să anticipăm că în momentul următor ne vom simţi 
mizerabil şi să trăim apoi satisfacția de a fi avut dreptate, decât 
să fim fericiţi în momentul prezent. Într-un fel, este o încercare 
de a ne proteja pe noi înşine. Din păcate, ea este complet 
nesănătoasă, dând naştere unui scurtcircuit care conduce la o 
stare de confuzie între plăcere şi durere. 

Foarte multi oameni cred că temerile din trecut pot anticipa 
cu succes temerile din viitor. Consecința acestui mod de a gândi 
este că ei îşi petrec cea mai mare parte a timpului făcându-şi 
griji atât în legătură cu trecutul cât și cu viitorul lor, creând 
astfel un cerc vicios al fricii, care nu mai lasă aproape niciun 
spaţiu Iubirii şi bucuriei din prezent. 


Pregătirea în vederea transformării personale 


Alegerea propriei realități 


Noi ne putem alege propria realitate. Dat fiind că voinţa 
noastră este liberă, noi putem opta pentru a vedea şi pentru a înțelege 
adevărul. Putem experimenta astfel adevărul realității noastre, care 
este Iubirea. În acest scop, noi trebuie să refuzăm în fiecare clipă 
să ne lăsăm limitați de trecutul si de viitorul nostru, de teamă şi de 
„realitățile” îndoielnice pe care le-a adoptat cultura noastră. Noi 
putem opta pentru a experimenta momentul prezent ca fiind unicul 
timp care există, trăind astfel în realitatea lui aici și acum. 

Dat fiind că minţile noastre nu au limite, ele sunt unite. 
De fapt, singurele limite ale lor sunt cele pe care li le impunem 
noi înșine. Spre exemplu, atât timp cât vom continua să pretuim 
„realitatea” unui trecut plin de teamă, noi ne vom limita mintea şi 
ne vom raporta la acest trecut ca la realitatea noastră. În consecință, 
mintea noastră se va obişnui să privească cu teamă viitorul şi va fi 
incapabilă să se bucure în pace de momentul prezent. Ori de câte 
ori folosim expresii precum „nu pot” sau „este imposibil”, noi 
ne autoimpunem limitele propriului nostru trecut plin de teamă. 

Pregătirea în vederea transformării personale 
Unicitatea scopului 


Dacă ne stabilim ca unic scop in viață cultivarea stării de 
pace interioară, aceasta devine pentru noi cea mai puternică 
forță motivationalã. Dacă dorim să ne bucurăm cu adevărat de 
starea de pace interioară, noi trebuie mai întâi să ne propunem 
cu perseverență acest obiectiv, considerându-l unicul si cel mai 
important scop în viata noastră. Din păcate, marea majoritate a 
oamenilor nu îşi propun un scop unic, ci jonglează cu tot felul de 
obiective mai mult sau mai putin importante. În acest fel, mintea 
lor îşi pierde focalizarea şi favorizează conflictele interioare. 
Pentru a înțelege mai bine, unicitatea scopului în viata poate fi 
comparată cu unicitatea scopului pe care l-am avea dacă am fi 
pe punctul de a ne îneca în ocean. Dacă ne-am afla în această 
situaţie, singurul lucru care ne-ar mai interesa ar fi să rămânem 
la suprafața apei, astfel încât să putem respira. 


Obţinerea stării de pace interioară 
prin puterea iertării 


Dacă ne-am propus drept unic scop în viata obținerea 
stării de pace interioară, iertarea devine inevitabil unica noastră 
funcţie. Ea reprezintă singurul vehicul pe care îl putem folosi 
pentru a corecta percepțiile noastre greşite şi pentru a scăpa de 
teamă. Pe scurt, a ierta înseamnă a te detaga. 

Primul pas pe care trebuie să îl facem pentru a ne transforma 
mintea constă aşadar în adoptarea unui scop unic în viata: acela 
de a cultiva starea de pace interioară. Acest scop echivalează cu a 
ne gândi la noi înşine din perspectiva împlinirii, nu a egoismului. 
Al doilea pas pe care trebuie să îl facem este iertarea. 

Foarte multi oameni devin frustrati întrucât fac greşeala 
să înceapă cu încercarea de a-şi iubi semenii înainte de a învăţa 

ce înseamnă starea de pace interioară. În lumina valorilor şi 
experiențelor distorsionate din trecutul lor, unii oameni li se 
par pur şi simplu de neiubit. Din cauza percepției greşite a 
comportamentului acestora, lor le este foarte greu să îi iubească. 

Dacă ne-am propus ca unic scop in viață obținerea şi 
cultivarea stării de pace interioară, noi putem trece la cel de-al 
doilea pas, iertarea, optând pentru a-i considera pe ceilalți oameni 
nişte expresii ale Iubirii. Din această perspectivă, oamenii care 
se tem ne apar ca nişte expresii ale Iubirii ce ne invocă ajutorul. 
Pornind de la această nouă perspectivă, devine mult mai uşor să îi 
iubeşti şi să îi accepti pe ceilalți oameni, experimentând în acelaşi 
timp starea de pace interioară. 


Ceilalţi oameni nu trebuie să se schimbe pentru ca noi 
să putem experimenta starea de pace interioară. 


Mintea divizată a omului 


Este util să ne imaginăm mintea umană ca pe un film, un 
aparat de filmat şi tot ceea ce este necesar pentru o producție 
cinematografică. Ceea ce experimentăm noi este de fapt 
proiecția minţii noastre pe ecranul numit „lume”. Această lume 
şi cei care o populează reprezintă oglinda propriilor noastre 
gânduri si fantezii. Perceptiile noastre sunt proiecţiile minții 
noastre, care ne limitează viziunea de ansamblu. 

Mintea umană funcționează ca şi cum ar fi divizată; o parte 
din ea acționează ca şi cum ar fi controlată de ego, iar o altă 
parte ca şi cum ar fi controlată de Iubire. În cea mai mare parte 
a timpului, mintea se concentrează asupra directivelor date de 
acest pseudo-regizor pe care noi îl numim ego, si care nu este 
decât un alt nume al fricii. 

Egoul nu ştie să regizeze decât filme de război, pline cu 
violență, chiar dacă uneori le deghizează astfel încât să pară o 

împlinire a fanteziilor noastre romantice. El nu ştie să regizeze 
decât filme care promovează iluzia separării noastre unii de 
ceilalți. Adevăratul regizor interior, lubirea, nu proiectează 
niciodată iluzii; el nu știe să prezinte decât adevărul. Iubirea 
regizează numai filme care apropie şi unifică. 

Mintea umană este în acelaşi timp regizorul, producătorul, 
scenaristul, editorul de film, directorul cu distribuția şi 
operatorul de sală, publicul care priveşte şi criticul de 
film. Fiind nelimitată, ea are capacitatea de a schimba oricând 
doreşte filmul proiectat sau orice scenă din el. Ea are puterea de 
a lua toate deciziile legate de film. 

Partea egotică a minţii acționează ca un zid al fricii şi al 
vinovatiei, care blochează lubirea. Din fericire, noi putem învăţa 
să ne folosim aceeaşi minte pentru a dărâma zidul, lăsând astfel 
să treacă lumina Iubirii, care a existat întotdeauna în interiorul 
nostru şi care reprezintă adevărata noastră realitate lăuntrică. 

Dacă optăm pentru a lăsa lubirea să devină unicul 
regizor al minţii noastre, 


42 


Pregătirea în vederea transformării personale 


putem experimenta puterea și miracolele Lubirii. 

Principii după care merită 
să ne ghidăm viata 


lată câteva principii după care merită să ne ghidăm viata, 
pentru a putea aplica astfel concret liniile directoare prezentate 
în această carte în viaţa noastră de zi cu zi: 


1, Singurul scop în viata este obținerea şi cultivarea stării 
de pace interioară. 


2. lertarea este singura noastră funcţie şi singura modalitate 
prin care putem obţine starea de pace interioară. 


3. Prin intermediul iertării, noi putem învăţa să nu îi mai 
judecăm critic pe cei din jur, privindu-i pe toţi, inclusiv pe 
noi înşine, ca pe nişte oameni complet lipsiţi de vinovăţie. 


4. Noi ne putem elibera de teamă renunțând să îi mai 
judecăm pe ceilalți oameni şi trăind în momentul prezent; 
altfel spus, renunțând să mai proiectăm trecutul nostru 
asupra viitorului. 


5. Noi putem învăţa să acceptăm indicaţiile regizorale ale 
vocii noastre interioare, intuitive, cea care ne călăuzeşte 
către adevărata cunoaştere. 


6. Dacă vocea interioară ne-a dat un sfat, ea ne asigură 
automat şi mijloacele de care avem nevoie pentru a-l 
duce la bun sfârşit. 


7. Dacă dorim să ne urmăm vocea interioară, noi trebuie să 
ne luăm angajamentul că vom urma scopul propus de ea, 
chiar dacă pe moment nu ne dăm seama cum vom putea 

face acest lucru (întrucât mijloacele pentru transpunerea 
lui în practică nu ne sunt încă evidente). Acest mecanism 
reprezintă o inversare a logicii specifice acestei lumi şi 
ar putea fi definit ca o „aşezare a căruței în fata calului”. 


8. Noi avem opţiunea de a stabili singuri ce anume percepem 
şi ce emoții experimentăm. 


9. Prin procesul de reantrenare a minţii, noi putem învăța 
să ne folosim propria imaginaţie într-un sens activ şi 
pozitiv. Această folosire a imaginaţiei ne permite să 
creăm imagini mentale pozitive şi pline de iubire. 

Optez pentru a-mi petrece această zi 
într-o stare de pace interioară perfectă. 


PARTEA II 


Ingredientele 
transformării personale 


Eu percep toate lucrurile 
aşa cum mi-aş dori să fie. 


Sistemele de convingeri și realitatea 


Noi suntem ceea ce credem că suntem. Sistemul nostru 
de convingeri se bazează pe experienţele noastre din trecut, pe 
care le retrăim în permanență în momentul prezent, după care 
anticipăm un viitor similar. Perceptiile noastre actuale sunt atât 
de colorate de trecut încât ne este imposibil să percepem ceea ce 
se întâmplă în momentul de fata in viata noastră fără distorsiuni 
şi limitări. Dacă ne propunem cu adevărat acest lucru, noi putem 
reexamina imaginea noastră de sine, astfel încât să obținem un 
simţ mai profund al identităţii noastre reale. 


Toţi oamenii sunt nelimitati 


Pentru a experimenta acest sentiment al libertăţii totale, 
este foarte important să ne detaşăm de ataşamentele noastre fata 
de trecut şi de viitor, optând pentru a trăi în momentul prezent. A 
fi liber înseamnă inclusiv a nu depinde de realitatea limitată de 
simţurile noastre fizice. Această libertate interioară ne permite 
să participăm activ la lubirea pe care o împărtăşim cu toţi 
ceilalți. Nimeni nu poate fi liber însă dacă nu îşi disciplinează şi 
dacă nu îşi transformă mintea. 

Deşi toți oamenii îşi doresc aceeaşi Iubire, multi dintre ei 
par incapabil să o experimenteze. Temerile şi vinovăția lor din 
trecut le blochează capacitatea de a primi şi de a dărui lubirea 
în momentul prezent. Teama şi lubirea nu pot fi experimentate 

niciodată în acelaşi timp. Din fericire, noi avem întotdeauna 
opţiunea de a alege emoția pe care dorim să o experimentăm. 
Cu cât vom opta mai mult pentru lubire şi mai puţin pentru 
teamă, cu atât mai mult ne vom schimba noi natura şi calitatea 
relațiilor noastre. 


Atac și apărare 


Ori de câte ori simțim că o altă persoană ne atacă, noi ne 
situăm de regulă pe o poziţie defensivă, astfel încât să putem 
riposta într-un fel sau altul, direct sau indirect. Orice atac derivă 
din teamă şi din vinovăţie. Niciun om nu doreşte să atace 
dacă nu se simte mai întâi ameninţat el însuși si dacă nu este 
convins că prin ripostă își poate demonstra propria putere, şi 
implicit vulnerabilitatea celuilalt. În realitate, orice atac este 
o modalitate de autoapărare. Din păcate, el nu face decât să 
perpetueze problema, contribuind decisiv la cultivarea fricii și 
a vinovatiei în conştiinţa noastră. Foarte multi oameni cad în 
greşeala de a crede că prin atac pot obţine ceva ce îşi doresc. 
Ei uită însă că atacul şi apărarea nu pot conduce vreodată la 
obținerea stării de pace interioară. 

Pentru a putea experimenta pacea în locul conflictului, noi 
trebuie să ne schimbăm modul de percepție. În loc să considerăm 
că ceilalți oameni ne atacă, noi îi putem privi ca pe niște fiinţe 
speriate. Îţi reamintesc: singurele două emoții pe care le putem 
manifesta noi sunt lubirea sau teama, dar niciodată în acelaşi 
timp. Așadar, teama nu este altceva decât un apel la ajutor, şi 
implicit o cerere de a fi iubit. Dacă privim lucrurile din această 
perspectivă, devine evident faptul că pentru a putea experimenta 
starea de pace interioară, noi trebuie să recunoaştem că putem 
opta pentru ceea ce percepem. 

Multe din încercările noastre de a-i corecta pe alţii, chiar 
dacă suntem convinşi că le oferim acestora o critică aparent 

constructivă, nu sunt altceva decât încercări de a-i ataca, 
demonstrându-le astfel că greşesc şi că dreptatea ne aparţine. De 
aceea, ori de câte ori suntem tentaţi să criticăm pe cineva, noi 
ar trebui să ne examinăm cu cea mai mare atenţie adevăratele 
motivații. Ce stă la baza acțiunii noastre: Iubirea, sau dorința de 
a-l ataca pe cel din fata noastră? 

Dacă ceilalți nu se schimbă în funcție de aşteptările 
noastre, noi îi considerăm adeseori vinovați, reîntărindu-ne 
astfel convingerea în vinovăţie. Starea de pace interioară nu are 
nimic de-a face cu dorința de a-i schimba pe cei din jur, ci doar 
cu acceptarea lor aşa cum sunt. Adevărata acceptare nu cere 
nimic de la ceilalți şi nu are aşteptări. 


lertarea 


Starea de pace interioară nu poate fi obținută decât prin 
cultivarea iertării. lertarea nu este altceva decât renunţarea la 
trecut, fiind astfel cel mai bun instrument pentru corectarea 
interpretărilor noastre greşite cu privire la realitate. 

Aceste interpretări greşite nu pot fi corectate decât în 
momentul prezent şi numai prin detaşarea de ceea ce credem 
că ne-au făcut ceilalți oameni, respectiv de ceea ce credem că 
le-am făcut noi lor. Prin acest proces de uitare selectivă, noi ne 
recâştigăm libertatea şi putem imbrAtisa în totalitate prezentul, 
fără a mai simţi nevoia să ne conectăm la trecut. 

Prin adevărata iertare, noi putem opri ciclul nesfârşit al 
vinovatiei şi îi putem privi pe ceilalți (inclusiv pe noi înşine) 
prin ochii Iubirii. Iertarea elimină din minte toate gândurile care 
ne separă de ceilalți oameni. Dacă renunțăm la convingerea in 
separare, noi ne putem accepta în sfârşit propria vindecare şi putem 
proiecta această lubire vindecătoare asupra semenilor noştri. 
Vindecarea se produce întotdeauna printr-un gând de unitate. 

Aşa cum spuneam, dacă ne propunem ca unic tel in viata 
obținerea şi cultivarea stării de pace interioară, iertarea devine 
automat unica noastră funcţie. Dacă vom accepta deopotrivă 
acest scop şi această funcție, unicul nostru ghid către obţinerea 
stării de împlinire va deveni vocea interioară a intuitiei. Ne vom 
elibera astfel pe noi înşine şi îi vom elibera inclusiv pe ceilalți 
oameni din închisoarea perceptiilor noastre distorsionate şi 
iluzorii, fuzionând cu ei în starea de unitate a Iubirii. 


Dăruirea și primirea 

Este foarte important să ne aducem în permanență aminte 
că noi dispunem de tot ce ne trebuie în momentul prezent şi că 
esența ființei noastre este Iubirea. Dacă pornim de la premisa că 
trebuie să primim ceva de la un alt om, noi ajungem să îl iubim 
automat dacă primim de la el ceea ce credem că ni se cuvine sau 
să îl urâm, dacă nu primim. Marea majoritate a relaţiilor noastre 
sunt de tip iubire / ura. Prin intermediul lor, noi nu facem decât 
să ne comercializăm iubirea condiționată. Această motivaţie 
a primirii conduce automat la conflict si la tulburare, fiind 
asociată exclusiv cu timpul liniar. Dăruirea înseamnă dilatarea 
Iubirii noastre fără a pune condiţii, fără a avea aşteptări si fără 
a-i impune hotare. Starea de pace interioară nu poate apărea 
decât atunci când ne focalizăm întreaga atenție asupra actului 
de dăruire, fără nicio dorință de a primi ceva în schimb de la 
ceilalți. Motivația dăruirii conduce automat la o stare de pace 
interioară şi de bucurie care nu are nimic de-a face cu timpul 
liniar (situându-se astfel în afara acestuia). 


Reantrenarea mintii 


Dacă doreşti să iti reantrenezi mintea, pune-ti întotdeauna 
următoarele întrebări, indiferent de circumstanțele în care te afli: 

1. Optez eu pentru a experimenta starea de pace interioară, 
sau optez pentru a experimenta starea de conflict? 

2. Optez eu pentru a experimenta /ubirea, sau teama? 

3. Optez eu pentru a mă deschide in fața Iubirii, sau pentru a 
căuta nod în papură? 

4. Optez eu pentru a dărui Iubirea, sau pentru a căuta Iubirea? 

5. Este această comunicare (verbală sau non-verbală) plină 
de Iubire față de cel cu care comunic, dar şi față de mine? 


Multe din gândurile, afirmaţiile şi acțiunile noastre sunt 
lipsite de Iubire. Dacă dorim să ne bucurăm de starea de pace 
interioară, este absolut esenţial ca orice comunicare a noastră cu 
ceilalți oameni să ne conducă spre un sentiment al unității. Dacă 
dorim să experimentăm starea de pace interioară şi Iubirea, 
noi trebuie să veghem asupra unității gândurilor, cuvintelor şi 
acțiunilor noastre. 

Ingredientele transformării personale 


Cuvinte care trebuie eliminate 


Un alt proces prin care ne putem reantrena mintea constă 
în recunoaşterea impactului produs de cuvintele noastre. 
Cuvintele din lista de mai jos sunt folosite frecvent în mesajele 
pe care le transmitem altor oameni, dar şi nouă înșine. Folosirea 
lor reactivează vinovăția din trecut în mintea noastră şi o 
proiectează asupra unui viitor plin de teamă. În acest fel, ele 
contribuie decisiv la amplificarea stării de conflict interior. Cu 
cât vom înţelege mai plenar că astfel de cuvinte interferează cu 
starea noastră de pace interioară, cu atât mai ușor ne va fi să le 
eliminăm din mintea si din vocabularul nostru. Pentru a uşura 
procesul, imagineaza-ti că ai tot timpul la tine un sac de gunoi. 
Ori de câte ori eşti tentat să foloseşti unul din aceste cuvinte, 
imagineaza-ti că îl introduci în sacul de gunoi şi că îl îngropi. 

La fel de important este să fii întotdeauna blând cu tine 
însuți. Chiar dacă te trezesti că foloseşti în continuare astfel 
de cuvinte, consideră acest lucru o simplă greşeală şi optează 
pentru a nu te simţi vinovat. 

Ingredientele transformării personale 


lata, aşadar, această lista: 


Imposibil 


Nu pot 


Incerc 


Limitare 


Ce bine ar fi dacă... 


Dar... 


Oricum 


Dificil 


Ar trebui să 


Mă îndoiesc 


Orice cuvinte care te plasează pe tine sau pe 
alți oameni într-o categorie 

Orice cuvinte care au tendința să măsoare sau să 
evalueze capacitățile tale sau ale altor oameni 
Orice cuvinte care au tendința să judece sau să 
condamne alți oameni (inclusiv pe tine însuți) 

Concluzie 


Această carte prezintă liniile directoare în vederea renunțării 
la teamă și a cultivării stării de pace interioară. Aplicațiile practice 
descrise in ea te pot ajuta să iti schimbi percepțiile, astfel încât să 
nu te mai simți separat, speriat sau într-o stare de conflict interior, 
ci să experimentezi starea de comuniune şi fuziune, de Iubire 
şi de pace interioară. Tu nu vei putea să experimentezi aceste 
stări decât dacă vei învăţa să ierti lumea exterioară şi pe cei 
care o populează, considerându-i pe toţi (inclusiv pe tine însuți) 
nevinovaţi şi fără de păcat. 

Fiecare moment al vieţii noastre poate fi privit ca o 
oportunitate pentru o nouă trezire sau renaştere, care nu 
are nimic de-a face cu amintirile irelevante din trecut şi cu 
anticiparea viitorului. În această stare de libertate a momentului 
prezent, noi ne putem dilata natura noastră plină de Iubire. 

Ori de câte ori suntem iritati, deprimati, mânioşi sau 
bolnavi, noi putem fi absolut siguri că am optat pentru un scop 
greşit şi că am reacționat printr-o stare de teamă. Atunci când 
nu experimentăm starea de bucurie, este evident că am uitat să 
facem din starea de pace interioară scopul nostru unic în viata şi 
că am devenit preocupaţi de orice altceva, numai de dăruire nu. 

Dacă vom opta cu perseverenţă pentru Iubire, şi nu pentru 
teamă, noi vom trăi o transformare personală care ne va permite 
în mod natural să fim mai plini de Iubire față de noi înşine, 
dar şi faţă de ceilalți oameni. În acest fel, vom putea începe să 
recunoaștem si să experimentăm Iubirea şi bucuria care ne unesc. 


Recapitulare 


1. Unul din principalele scopuri ale timpului este acela de a ne 
permite să optăm pentru ceea ce dorim să experimentăm. 

Ce dorim să experimentăm noi: starea de pace interioară, 
sau starea de conflict? 


. Toate minţile sunt unite şi reprezintă de fapt o singură 
minte universală. 


„ Ceea ce percepem noi prin intermediul simţurilor noastre 
fizice ne oferă o viziune asupra realității distorsionată si 
limitată. 


„ Noi nu putem schimba vreodată lumea exterioară sau pe 
alti oameni. În schimb, noi putem schimba felul în care 
percepem lumea în care trăim, inclusiv pe ceilalți oameni 
şi pe noi înşine. 


Nu există decât două emoții principale: Iubirea şi teama. 
lubirea reprezintă adevărata noastră realitate, în timp ce 
teama este o invenție a minții noastre, neavând o realitate 
în sine. 


Toate experiențele noastre reprezintă stări de spirit 
proiectate asupra lumii exterioare. Dacă starea noastră de 
spirit este una de bunăstare, lubire şi pace interioară, noi 
o vom proiecta automat asupra lumii exterioare, şi astfel o 
vom experimenta inclusiv în realitatea fizică. Dacă starea 
noastră de spirit este una caracterizată de îndoieli, de 
temeri şi de griji legate de boală, noi o vom proiecta de 
asemenea asupra lumii exterioare, şi astfel ea va deveni 
realitatea pe care o vom experimenta. 

Iertarea pune capăt tuturor 
suferințelor şi pierderilor. 


PARTEA III 


Lecţii pentru 
transformarea personală 


Cum trebuie să integrăm aceste lecţii 


Principiile şi liniile directoare descrise în această carte nu 
pot fi înțelese plenar la nivel personal decât prin practicarea 
zilnică a lecţiilor indicate aici. Chiar dacă îți va fi greu să 
accepti unele dintre aceste lecţii şi chiar dacă nu le vei înțelege 
relevanta pentru problemele cu care te confrunti in viata de zi 
cu zi, aceste incertitudini nu contează prea mult. Singurul lucru 
care contează este hotărârea ta fermă de a pune în practică toate 
aceste lecţii, fără nicio excepție. Numai experiențele rezultate 
din practicarea lor te vor putea ajuta să te apropii de țelul vieții 
tale, respectiv acela de a te bucura de o fericire personală mai 
mare. Iti reamintesc în această direcţie că voinţa de a trece la 
fapte nu presupune neapărat măiestria perfectă, ci doar hotărârea 
fermă de a-ți schimba percepțiile. 


lată în continuare câteva sugestii care te pot ajuta să obţii 
beneficii maxime în urma aplicării acestor lecții: 


1. În fiecare zi, atunci când te trezeşti dimineaţa din somn, 
relaxează-te si foloseste-ti în mod activ imaginaţia. 
Vizualizează-te într-un loc confortabil, într-o stare de 
relaxare şi de pace interioară. 


2. Începe cu prima lecție şi aplică toate lecţiile secvențial, câte 
una pe zi. Atunci când te afli în această stare de relaxare, 
petrece câteva minute repetând de câteva ori titlul lectiei şi 

gândurile asociate, pentru a le integra mai bine, astfel încât 
acestea să devină parte integrantă din ființa ta. 


. Pune-ti în fiecare zi următoarea întrebare: „CE DORESC 
SĂ EXPERIMENTEZ ASTĂZI: STAREA DE PACE 
INTERIOARĂ, SAU STAREA DE CONFLICT? 


„ Notează titlul lectiei pe un cartonaş şi poartă-l cu tine. 
Reciteşte-l periodic de-a lungul zilei şi aplică lecţia tuturor 
persoanelor cu care te întâlneşti în ziua respectivă. 


. Înainte de a te culca, relaxează-te din nou şi recapitulează 
lecţia zilei respective. Intreabã- te în ce măsură iti doreşti 
să integrezi aceste idei în visele tale de peste noapte. 


„ După ce ai terminat cu toate lecţiile, poţi reîncepe 
întregul ciclu. În acest fel, procesul de învăţare va fi mult 
aprofundat. 


. Mentine această practică până când ajungi să te gândeşti 


la aceste lecţii și să le aplici în mod natural, fără a mai fi 
nevoit să iti impui acest lucru. 

Tot ce dăruiesc, 


mie îmi dăruiesc 


Tot ce dăruiesc, mie îmi dăruiesc 


A dărui înseamnă a primi. Aceasta este legea Iubirii. 
Datorită acestei legi, ori de câte ori ne dăruim lubirea altor 
persoane noi avem de câştigat, şi tot ceea ce dăruim noi primim 
în egală măsură. Legea Iubirii are la bază principiul abundenței: 
lubirea ne umple în permanență la capacitate maximă, 
revărsându-se în afara noastră. Rezerva noastră de lubire nu 
se epuizează niciodată. Atunci când ne dăruim necondiționat 
Iubirea altor persoane, fără să aşteptăm nimic în schimbul ei şi 
fără să avem aşteptări, Iubirea din interiorul nostru se dilată, se 
amplifică şi se uneşte cu Iubirea din interiorul altor oameni. În 
acest fel, dăruind Iubirea dinlăuntrul nostru, ea nu se diminuează 
în noi, ci dimpotrivă, crește, şi astfel toată lumea are de câştigat. 


9 — 

Pe de altă parte, legea lumii exterioare afirmă că dacă 
dăruim ceva, noi avem de pierdut. Altfel spus, dacă dăruim 
ceva, noi nu mai dispunem de obiectul respectiv, şi deci suferim 
o pierdere. 

Legea lumii exterioare are la bază convingerea în raritate. 
Ea afirmă că noi nu putem fi niciodată cu adevărat satisfacuti, 
că vom simți întotdeauna golul interior, oricât de mult am 
încerca să îl umplem prin căutarea Iubirii și a păcii în formele 
lor exterioare pe care le considerăm dezirabile. 

Problema este că nimic din lumea exterioară nu ne 
poate satisface vreodată în totalitate si pe termen nedefinit. 


Potrivit legii lumii exterioare, noi căutăm în permanență, dar 
nu găsim niciodată. Din acest motiv, noi considerăm adeseori 

că bunăstarea noastră lăuntrică s-a epuizat şi că ne aflăm în 
nevoie. În aceste condiţii, noi încercăm să ne împlinim nevoile 
imaginare folosindu-ne de ceilalți oameni. 

Ori de câte ori ne aşteptăm ca alți oameni să ne satisfacă 
dorințele iar aceştia ne dezamăgesc (lucru inevitabil), noi 
experimentăm o stare de tulburare și de agitaţie interioară. 
Această tulburare poate lua forma frustrării, a dezamăgirii, a 
mâniei, depresiei sau bolii. În consecință, noi ne simţim prinşi 
în capcană, limitați, respinşi sau atacați. 

Atunci când ne simțim deprimati, neiubiti şi goi în interior, 
adevărata soluţie nu o reprezintă găsirea unei persoane care să 
ne ofere Iubire. Dimpotrivă, singurul lucru care ne poate ajuta 
într-o asemenea situație este lubirea acordată de noi înşine 
unei alte persoane, necondiționat şi fără niciun fel de aşteptări. 
Oferind această lubire unei alte persoane, noi ne-o oferim de 
fapt nouă înşine. De aceea, persoana căreia i-o oferim nu ne 
datorează practic nimic în schimbul ei. 

Viziunea distorsionată a lumii exterioare afirmă că nu 
poți simţi Iubirea dinlăuntrul tău până când nu o primeşti de la 
altcineva din afară. Legea Iubirii este însă diferită de cea a lumii 
exterioare. Ea afirmă că lubirea este esenţa fa şi că oferind lubire 
altor persoane, tu iti aduci practic aminte cine ești cu adevărat. 


Permite-ti chiar astăzi să înveți şi să experimentezi 


legea Iubirii. , 


Am greşit crezând că îi pot oferi unei alte persoane 
altceva decât ceea ce îmi doresc mie însumi. Dacă doresc să 
experimentez starea de pace interioară, lubirea si iertarea, 
acestea trebuie să fie singurele daruri pe care le dăruiesc 
celorlalți oameni. Oferirea Iubirii si a iertării altor persoane, 
în locul atacării lor, nu reprezintă un act de caritate din 
partea mea, ci singura modalitate prin care pot accepta 


Iubirea pentru mine însumi. 

Lecţii pentru transformarea personală 
Exemplul A 


lată o scrisoare pe care am primit-o de la Rita, o prietenă care 
a intrat în viața mea în toamna anului 1978. Rita mi-a telefonat 
în acea zi pentru a mă ruga să o ajut pe fiica ei adolescentă, Tina, 
care suferea de leucemie. Tina a murit în luna ianuarie 1979. 

Rita mi-a acordat permisiunea să îi public această scrisoare, 
care, din perspectiva mea, ilustrează perfect şi cât se poate de 
limpede esența lectiei de astăzi: 


Tot ce dăruiesc, mie îmi dăruiesc. 


27 Februarie 
Dragă Jerry, - 


Sper că nu te deranjează aceste scrisori ale mele, care 
reprezintă maniera mea de a-mi exprima noile mele gânduri, 
care provin dintr-o sursă foarte profundă a conştiinţei mele, 
de a cărei existenţă nu am știut nimic până acum. 

În calitatea ta de psihiatru, tu trebuie să ştii cel mai bine 
cât de terapeutică este această formă a expresiei de sine. 

De la ultima scrisoare pe care ţi-am adresat-o, se pare 
că noi fire s-au adăugat în țesătura vieţii mele. 

Pe data de 22 februarie, m-am dus la o conferință a 
doamnei doctor Elizabeth Kubler-Ross. Inutil să-ți mai spun, 
a fost o experiență cu totul deosebită pentru mine. Este greu să 
participi la o astfel de conferinţă si să nu fii foarte emoționat. 
Doamna Kubler-Ross a atins câteva butoane dureroase ale 
fiinţei mele, aşa că mi-a fost foarte dificil să suport anumite 
fragmente ale învățăturii sale. Una peste alta, cuvintele, 
filozofia şi activitatea ei mi-au lăsat o impresie foarte profundă. 
Am ajuns astfel la concluzia că lucrurile de care se ocupă ea (la 
fel ca şi tine) sunt singurele care contează cu adevărat în viata. 

Pentru a continua cu evenimentele cronologice care 
s-au petrecut în viața mea, iată ce s-a întâmplat a doua zi. 
În acea zi am fost la muncă. Într-o pauză, m-am dus la un 
magazin pe care îl frecventez adeseori. De îndată ce am 
intrat, am remarcat o librărie care până atunci nu functionase 
în incinta magazinului. Nu am putut să mă întreb de unde s-a 
materializat ea peste noapte. Am simțit instantaneu nevoia să 
intru în ea. Am întrebat o vânzătoare de cât timp funcționa 
librăria. Aceasta mi-a răspuns că funcţionează de o lună. Am 
privit în jur şi am văzut câteva cărți care nu fuseseră aranjate 
încă pe rafturi. De una dintre ele auzisem şi îmi propusesem 
să o citesc cândva. De aceea, m-am decis să o cumpăr. Este 
vorba de cartea lui Ruth Montgomery, Lumea de dincolo. 
Nu pot să-ţi descriu cât de tare m-a captivat această carte. 
Este vorba de o poveste în sine. Cert este că am început să 
îmi privesc viata cu alti ochi, întrebându-mă oare unde o să 
mă conducă toate aceste lucruri. Aşa cum mi-ai spus şi tu, 
mi-am dat însă seama că dacă o întrebare dă naştere unui 
conflict interior, ea nu are cum să mă ajute. De aceea, am 
renunțat să mai îmi pun astfel de întrebări. Am recitit în 
schimb scrisoarea primită de la tine şi am reflectat asupra 
acelui rând în care îmi spuneai că cea mai bună modalitate de 
a trece peste doliul meu este să găsesc pe cineva pe care să-l 
ajut. Nu a trebuit să caut deloc. Am ştiut de la bun început pe 
cine trebuie să ajut. : 

iti voi relata pe scurt întreaga poveste. 

Acum un an, fiica mea, Tina, a dat primele semne de 
boală. În acelaşi timp, o altă tânără, o fată în vârstă de numai 
20 de ani, care locuia la numai două case de noi şi pe care o 
cunoşteam de 15 ani, s-a îmbolnăvit la rândul ei de o boală 
încă nediagnosticată. Am discutat cu mama fetei despre grijile pe 
care ni le făceam şi despre temerile noastre legate de starea 
de sănătate a fetelor. Ceva mai târziu, când boala Tinei a 
fost diagnosticată, mama fetei de care ţi-am povestit nu a 

avut curajul să vină și să discute cu mine. Practic, nu mi-a 
adresat niciun cuvânt în întreaga perioadă cât Tina a fost 
bolnavă. Când Tina a murit, ea a venit la înmormântare, dar 
a continuat să nu îmi adreseze niciun cuvânt. Am făcut doar 
un schimb de priviri, în tăcere. În timpul înmormântării, a 
fost una dintre vecinele amabile care au adus de mâncare, 
dar fără să-mi spună ceva. Îmi dădeam seama că pentru 
ea, eu simbolizam „scenariul cel mai rău” care i se putea 
întâmpla fiicei sale. De aceea, am preferat să mă feresc la 
rândul meu de ea, ca să nu-i mai aduc aminte de propria 
ei dramă. În schimb, i-am întrebat pe ceilalți vecini cum se 
descurcă, aşa că am fost tot timpul informată, chiar dacă îmi 
obtineam informaţiile din surse secundare. Mi-am amintit 
apoi de tine şi de cuvintele tale, aşa că m-am gândit: „De 
ce nu?” La urma urmelor, îmi păsa cu adevărat de ea şi de 
problema ei! De aceea, i-am făcut o vizită. De îndată ce m-a 
văzut, a venit imediat la mine şi m-a îmbrățișat. Mi s-a părut 
un gest extrem de natural! În fond, ştiam amândouă prin 
ce trecea cealaltă. A fost cu adevărat un moment sublim! 
Când am plecat de la ea, mă simţeam infinit mai bine. Fără 
să vreau, mi-am pus întrebarea de ce mi-a luat atât de mult 
timp ca să fac cei câțiva pași care ne desparteau. Probabil că 
nu eram pregătită. 

iti repet: desi locuiesti la mare distanță de mine din 
punct de vedere geografic, din punct de vedere spiritual imi 
ești cât se poate de apropiat. De acum înainte nu voi mai pune 
sub semnul întrebării nimic din ceea ce mi se va întâmpla, ci 
voi accepta totul și voi vedea unde mă va conduce. 

iti doresc numai bine, Jerry, acum şi de-a pururi, 


Cu sinceritate, 


Rita 

Exemplul B 


Acum câţiva ani am avut norocul să stau o vreme la Los 
Angeles alături de Maica Tereza, cunoscută îndeosebi pentru 
activitatea ei alături de sărmanii şi de muribunzii din Calcutta, 
India, dar şi din alte părți ale lumii. Îmi doream foarte tare să o 
cunosc, deoarece ştiam că ea reprezintă cel mai bun exemplu al 
unei vieți trăite în starea de pace interioară si doream să învăţ de 
la ea cum se poate trăi astfel. 

Am discutat împreună despre activitatea noastră alături 
de oameni care se confruntau cu situații de viata şi de moarte. 
În toată perioada cât m-am aflat alături de ea, am simțit in 
permanenţă o stare de linişte interioară. Mi-ar fi greu să descriu 
puterea Iubirii, blandetea şi pacea care emanau din ființa ei. Îmi 
doream să experimentez şi cu aceste virtuți. 

Pe data de 4 iulie am aflat că Maica Tereza se pregătea să 
zboare în Mexico City chiar în acea după-amiază. Am întrebat-o 
dacă o puteam însoți, întrucât doream să mă bucur în continuare 
de prezenţa ei. 

Mi-a zâmbit cu amabilitate şi mi-a răspuns: „Dr. Jampolsky, 
nu am nicio obiectie să mă insotesti în călătoria mea în Mexic, 
dar parcă spuneai că doreşti să înveți despre pacea interioară. 
După părerea mea, ai putea învăţa mult mai multe lucruri despre 
această stare dacă ai afla cât costă un zbor cu avionul până la 
Mexico City şi dacă ai dărui aceşti bani săracilor”. 

M-am interesat într-adevăr cât costă un zbor dus-întors 
până la Mexico City şi înapoi, şi am donat aceşti bani organizaţiei 
Brothers of Mercy (n. n. Fraţii Compasiunii) din Los Angeles. 

Lecţia fantastică pe care mi-a oferit-o atunci Maica Tereza 
a fost că nu trebuie să caut în afara mea pentru a afla ce trebuie 
să fac. Am aflat cu această ocazie că momentul cel mai potrivit 
pentru a dărui este întotdeauna acum, nu mai târziu, şi că 
dăruind fără nicio așteptare, te poți bucura instantaneu de pacea 

interioară. In acea clipă, am înțeles că tot ceea ce dăruiesc, cu 
îmi dăruiesc de fapt mie însumi. 


Astăzi le voi dărui celor din jur numai darurile pe care 
doresc să mi le ofer mie însumi. 


Lecţia 2 


lertarea 


este cheia fericirii 


lertarea este cheia fericirii 


Noi nu putem obţine starea de pace interioară decât prin 
practicarea iertării. Iertarea este vehiculul prin care ne putem 
schimba percepțiile şi prin care ne putem detaşa de temeri, de 
judecăţi, acuzații şi suferinţe. 

Noi trebuie să ne reamintim în permanenţă că lubirea este 
singura realitate care există. Orice percepţie care nu reflectă 
lubirea este o interpretare greşită a realității. lertarea devine astfel 
instrumentul prin care putem corecta această interpretare greşită. 
Ea nu ne permite să vedem decât Iubirea în ceilalți şi în noi înşine. 

Printr-un proces de uitare selectivă şi prin scoaterea ochelarilor 
intunecati care ne fac să suprapunem trecutul nostru plin de temeri 
peste momentul prezent, noi ne putem da seama că adevărul lubirii 
este întotdeauna prezent în viața noastră şi că singura modalitate 
de a experimenta starea de fericire este perceperea acestei lubiri. 
Iertarea devine astfel un proces de detașare şi de trecere cu vederea 
a lucrurilor pe care considerăm că ni le-au făcut ceilalți oameni, 
respectiv a celor pe care considerăm că le-am făcut noi altora. 

Ori de câte ori cultivăm o stare de suferință, noi îi permitem 
minții noastre să fie alimentată de teamă şi devenim astfel prizonierii 
acestor distorsiuni. Dacă pornim de la premisa că singura noastră 
funcţie este iertarea şi ne propunem să o practicăm intensiv prin 
focalizarea exclusivă a minții noastre asupra ei, noi ne putem 
elibera de suferință. lertarea corectează întotdeauna percepția 
greşită a aparentei noastre separări şi ne permite să experimentăm 
o senzaţie de unitate şi de comuniune cu ceilalți oameni. 

Aşa cum este definită aici, iertarea diferă de accepțiunea 
pe care i-o dau majoritatea oamenilor, care au fost antrenați să 
o înțeleagă astfel. Ea nu înseamnă în niciun caz să iti asumi 
o poziţie de superioritate fata de cel pe care îl ierti, dar nici să 
tolerezi un comportament care iti displace. Iertarea înseamnă 
doar să iti corectezi percepţia greşită care te face să crezi că 
cealaltă persoană te-a rănit în vreun fel. 

Spre deosebire de mintea care iartă, mintea incapabilă 
de iertare este confuză, speriată şi plină de teamă. Ea este 
foarte sigură de interpretările sale legate de ceilalți oameni, 
justificandu-si astfel propria mânie şi corectitudinea judecății 
sale critice, care îi condamnă pe ceilalți. Mintea incapabilă 
de iertare confundă cu rigiditate trecutul cu viitorul şi opune 
rezistență oricărei schimbări. De fapt, ea nu îşi doreşte ca viitorul 
să fie diferit de trecut. Mintea incapabilă de iertare se consideră 
întotdeauna inocentă, invinovatindu-i în schimb pe toți ceilalți. Ea 
se focalizează asupra conflictelor şi asupra propriei sale dreptati, 
considerând că pacea interioară este cel mai mare duşman al ei. În 
sfârşit, ea percepe întreaga realitate ca fiind separată de ea. 


Ori de câte ori consider pe altcineva vinovat, eu îmi 
întăresc propria convingere în vinovăţie si în nevrednicie. Eu 
nu mă voi putea ierta pe mine însumi până când nu voi învăța 
să îi iert pe ceilalți. Nu contează ce cred eu că mi-au făcut 
alții în trecut sau ce am făcut eu însumi. Eliberarea mea de 
vinovăție şi de teamă nu poate fi desăvârşită decât prin iertare. 


Exemplu 


Povestea care urmează demonstrează perfect câteva principii 
asociate cu supărarea și cu iertarea. 

Într-o dimineață, secretara mea mi-a adus un morman 
uriaş de facturi. Ea mi-a reamintit că veniturile mele erau destul 

de reduse, din cauză că îmi petreceam tot mai mult timp în 
activități de consultanţă gratuite. A adăugat că exista un bărbat 
care îmi datora 500 de dolari pentru consultatiile pe care i le-am 
acordat fiicei sale în anul precedent şi mi-a reamintit cât de bine 
a reacționat fiica acestuia atunci când a lucrat cu mine. În final, 
mi-a spus că s-a săturat să îi tot trimită factura, sugerându-mi să 
apelez la o agenţie de recuperatori. 

l-am răspuns că nu am apelat niciodată la agențiile de 
recuperatori şi că nu intentionez să fac acest lucru acum, dar că o 
să mă mai gândesc la chestiunea în cauză. În timp ce contemplam 
muntele de facturi pe care trebuia să le plătesc eu însumi, am 
început să simt ceea ce mi se părea a fi o mânie justificată. Am 
simțit atunci că supărarea mea este cât se poate de legitimă. La 
urma urmelor, eu mi-am făcut datoria, iar bărbatul respectiv şi fiica 
lui au avut de câştigat de pe urma mea. Știam foarte bine că tatăl 
fetei îşi putea permite foarte uşor să îmi plătească datoria, aşa că 
am început să cred că era un escroc care nu doreşte să plătească. 
De aceea, mi-am propus să îl sun chiar în după-amiaza acelei zile. 

În timp ce meditam la lecţia acelei zile din Cursul de 
miracole, care era intitulată „lertarea este cheia fericirii”, in 
minte mi-a apărut imaginea bărbatului care îmi datora bani. 
Mi-am auzit atunci vocea interioară spunându-mi să mă detaşez 
de trecut şi să uit de ataşamentul meu fata de bani. Trebuia să 
practic iertarea și să îmi vindec relaţia cu acel om. 

De aceea, i-am telefonat şi i-am spus că am luat decizia 
să nu îi mai trimit factura pe care mi-o datora, în urma unei 
meditații legate de iertare. l-am descris mânia pe care am 
simtit-o mai devreme împotriva lui, dar şi hotărârea mea de a 
mă elibera de ca. Am adăugat că l-am sunat ca să imi vindec 
relaţia cu el şi că banii nu mă mai interesau. După o pauză foarte 
lungă, bărbatul mi-a spus: „Ei bine, dacă eu nu o să-ţi plătesc 
factura, cu siguranță Dumnezeu nu o va face”. 

Lam răspuns că singurul lucru care mă interesa era să mă 
detaşez de chestiunea financiară şi de mânia pe care o simțeam 

împotriva lui datorită faptului că nu îşi plătea factura. Am adăugat 
că doresc să mă eliberez de gândul că m-a rănit în vreun fel. 

A urmat un nou moment de tăcere, după care vocea lui a 
devenit caldă și plină de iubire. Mi-a mulțumit pentru telefon 
şi mi-a spus (spre marea mea surpriză) că îmi va trimite cecul 
chiar săptămâna viitoare, lucru pe care l-a şi făcut. 

Chiar în ora care a urmat, am întâlnit-o pe mama unei 
fete de 11 ani care avea cancer la coloană gi care făcea parte 
dintr-unul din grupurile centrului nostru. Femeia ar fi trebuit să 
primească ajutor de la stat, dar din anumite motive complexe, 
nu reușea să obțină banii respectivi. Maşina ei tocmai fusese 
reparată şi o aştepta la service, dar ea nu-şi putea permite să 
plătească factura de 70 de dolari pentru reparațiile făcute. Din 
cauza asta, nu a putut ajunge la câteva şedinţe de chimioterapie 
absolut vitale pentru fiica ei. Vocea interioară mi-a spus atunci: 
Da. i cei 70 de dolari de care are nevoie, întrucât tocmai ai primit 
500 de dolari pe care credeai că nu-i vei mai vedea niciodată”. 
Am ascultat vocea şi am experimentat pe loc o stare de pace 
interioară. Nu încetez să mă minunez cât de rapid trăiesc starea 
de pace interioară atunci când mă detaşez de o convingere din 
trecut care mă face să cred că cineva este vinovat. 


Astăzi optez pentru a mă elibera de toate percepțiile 
greșite din trecut legate de mine şi de alti oameni. Îmi 
propun să mă bucur astăzi de toţi oamenii şi să le spun: 
vă percep pe voi şi mă percep pe mine numai în lumina 
adevăratei iertări. 

Eu nu sunt niciodată 


supărat din motivul 
la care 
m-am gândit iniţial 


Eu nu sunt niciodată supărat 
din motivul la care m-am gândit initial 


Cei mai multi dintre oameni au un sistem de convingeri 
bazat pe experienţele lor din trecut şi pe percepțiile simţurilor 
lor fizice. Te-ai gândit vreodată că noi credem numai ceea ce 
vedem? Sau, după cum spunea odată comicul Flip Wilson: 
„Ceea ce vezi, aia obţii”. 

Dat fiind că simţurile noastre fizice par să transmită 
creierului nostru informaţii provenite din lumea exterioară, noi 
ajungem să credem că starea noastră de spirit este controlată în 
întregime de feedbackul pe care îl primim din exterior. Această 
convingere ne face să credem că suntem entități separate şi 
izolate într-o lume lipsită de griji si fragmentată. În final, 
rămânem cu impresia că sunt supăraţi, deprimati, anxioşi sau 
speriați din cauza lumii exterioare. Acest sistem de convingeri 
porneşte de la premisa că lumea exterioară n cauza, iar 
starea noastră de spirit efectul. 

iti propun să vedem ce s-ar întâmpla dacă am porni de la 
premisa că lucrurile se petrec exact pe dos şi că acest sistem de 
convingeri este inversat. 

Ce s-ar întâmpla, aşadar, dacă am crede că lumea pe care 
o percepem este determinată de gândurile noastre, respectiv că 
gândurile noastre reprezintă cauza, iar lumea exterioară efectul? 
La prima vedere, această idee pare neverosimilă şi nenaturală, 
dar dacă am adopta această perspectivă, ar deveni dintr-odată 
inutil să mai invinovatim lumea exterioară sau ființele care 

o populează pentru suferințele şi pentru durerea pe care le 
experimentăm noi. Altfel spus, percepțiile noastre exterioare ar 
deveni „o oglindă care reflectă realitatea noastră interioară, şi 
nu o realitate în sine“. 

iti reamintesc în această direcţie de metafora de mai 
devreme în care spuneam că mintea este la fel ca o cameră de 
luat vederi care proiectează starea noastră de spirit asupra lumii 
exterioare. Atunci când mintea noastră este plină cu gânduri 
negative, noi percepem lumea exterioară şi pe ceilalți oameni în 
culori întunecate şi sumbre. În schimb, dacă mintea noastră este 
împăcată şi senină, lumea şi oamenii ne apar în culori luminoase 
şi dintr-o perspectivă plăcută. Astfel, noi avem opţiunea de a ne 
trezi dimineaţa şi de a vedea o lume prietenoasă, prin simpla 
opțiune de a o privi printr-un filtru care nu lasă să treacă altceva 
decât vibrația Iubirii. 

Din acest punct de vedere, noi putem renunța să mai 
încercăm să controlăm lumea exterioară, făcând în schimb un 
efort continuu de a ne controla lumea interioară, prin alegerea 
gândurilor care ne trec prin minte. Starea de pace interioară 
începe cu propriile noastre gânduri, după care se proiectează 
asupra lumii exterioare. Ea reprezintă cauza, iar percepția 
senină a lumii exterioare reprezintă efectul. 


Noi avem puterea de a înlocui gândurile de supărare, 
de depresie sau de teamă cu gânduri senine, care ne induc o 
stare de pace interioară. 

Eu sunt tentat să cred că sunt supărat din cauza faptelor 
altor oameni sau din cauza circumstanțelor şi evenimentelor 
exterioare pe care nu le pot controla. Supărarea mea se poate 
manifesta sub formă de mânie, gelozie, depresie, sau sub forma 
resentimentelor. În realitate, toate aceste emoţii reprezintă 
forme exterioare ale fricii care mă stăpânește în interior. Dacă 
voi recunoaşte că am întotdeauna opțiunea de a alege între 
Iubire si teamă, nimic nu mă va mai putea supăra vreodată. 

Mulţi ani la rând am suferit din cauza unor dureri cronice de 
spate. În toți acei ani nu am putut juca tenis, nu m-am putut ocupa 
de grădinărit şi nu am putut face foarte multe alte lucruri care mă 
pasionau. Am fost internat de mai multe ori în spital, ba chiar am 
fost pus să aleg între a-mi face sau nu o operaţie la coloană pentru 
corectarea unui disc vertebral. Am optat pentru a nu face operaţia. 

În toată acea perioadă am fost convins că supărarea mea 
interioară se datorează durerii şi neplăcerilor asociate cu ea. Într-o 
bună zi, o voce interioară mi-a spus că deşi sufeream din cauza unui 
sindrom organic al spatelui, eu eram cel care îmi cauzam singur 
durerea de care sufeream. De atunci, am devenit din ce în ce mai 
conştient şi mi-am dat seama că durerea mea de spate se înrăutățea 
de fiecare dată când trăiam o stare de stres emoțional, dar mai ales 
atunci când mă temeam sau când eram supărat pe cineva. Pe scurt, 
supărarea mea nu se datora motivului la care mă gândisem inițial. 

Pe măsură ce am învățat să renunţ la supărările mele prin 
practicarea iertării, durerile mele de spate au dispărut. La ora 
actuală, pot practica toate activitățile care imi sunt atât de dragi si 
pe care mult timp nu le-am putut face din cauza durerilor de spate. 

Iniţial, eu am crezut că sunt supărat din cauza durerilor de 
spate. În final, mi-am dat seama că supărarea mea se datora de fapt 
unor relaţii personale nevindecate. Eu m-am autoconvins 
că trupul controlează mintea, iar acest lucru m-a împiedicat să îmi 
dau seama că adevărul este exact pe dos. Nu am nici cea mai mică 
îndoială că foarte multi oameni care suferă de dureri de spate îşi 
pot vindeca aceste dureri dacă se vor elibera de supărările lor, 
de vinovăţie şi de temeri, practicând iertarea de sine şi iertarea 
semenilor lor. În acest fel, ei se vor putea vindeca singuri. 


Ori de câte ori esti tentat să cazi pradă unui gând de 
teamă, aminteste-ti că, dacă doreşti, tu poți experimenta în 
locul lui un gând de lubire. 

Sunt ferm hotărât 


să văd altfel lucrurile 


— N 
SUNT TRIST... 

SUNT TRIST. 


Sunt ferm hotărât 
să văd altfel lucrurile 


Lumea pe care o percepem în jur şi care pare atât de 
haotică ar putea fi consecința unui sistem de convingeri care nu 
funcţionează corect. La baza acestuia stă ideea că temerile din 
trecut se vor proiecta inclusiv asupra viitorului, fiind astfel o 
punte de legătură între cele două momente. Noi suntem atât de 
vulnerabili din cauza amintirilor noastre legate de teamă şi de 
durere. Acest sentiment al vulnerabilitatii ne face să ne dorim să 
controlăm şi să prezicem viitorul cu orice pret. 

Ca să înţelegi mai bine, doresc să iti relatez un exemplu din 
viata mea personală. Am crescut într-o familie in care atmosfera 
predominantă era una de teamă. Principala filozofie pe care am 
invatat-o de mic era că: „Trecutul a fost cumplit, prezentul 
este îngrozitor, iar viitorul va fi chiar mai rău”. De vreme ce 
făceam cu toții aceleaşi predicții, nu-i de mirare că nu ne inselam 
niciodată, iar realitatea ni le confirma de fiecare dată. 

Sistemul nostru de convingeri porneşte de la premisa că 
mânia apare în urma unui atac din exterior. În aceste condiţii, 
el consideră că un contraatac este pe deplin justificat şi că noi 
suntem responsabili pentru a ne „proteja” singuri. 

Dacă dorim cu adevărat, noi ne putem schimba acest sistem 
de convingeri. În acest scop, noi trebuie să ne reexaminăm însă 
toate prezumtiile şi valorile pe care le-am prețuit atât de mult 
până acum, preluate din trecutul nostru. Altfel spus, noi trebuie 
să renuntam la orice investiție în ataşamentul față de teamă, de 

mânie, de vinovăţie şi de durere. Noi trebuie să renuntãm complet 
la trecut, şi odată cu el, la toate temerile pe care continuăm să le 
proiectăm asupra prezentului și viitorului nostru. 

„Sunt ferm hotărât să văd altfel lucrurile” înseamnă de fapt 
că ne-am hotărât să ne eliberăm de trecut side viitor pentru a 
putea experimenta momentul prezent aşa cum este el. 


În cea mai mare parte a vieţii mele am acţionat 
ca un robot, reactionand la ceea ce spuneau sau făceau 
ceilalți oameni. Acum îmi dau seama că reacţiile mele sunt 
determinate exclusiv de deciziile conștiente pe care le iau. 
În acest moment, îmi exercit libertatea de decizie si optez 
pentru a-i privi pe oameni şi pentru a privi evenimentele în 
lumina lubirii, nu a fricii. 

Exemplul A 


Când eram la facultatea de medicină, un procent impresionant 
de studenți se temeau de bolile de care se discuta la ore. Nu conta 
dacă era vorba de hepatită, schizofrenie sau sifilis. 

Personal, mă temeam cel mai tare de tuberculoză. Cât timp 
am fost medic stagiar la Boston, a trebuit să petrec o lună în 
secţia de tuberculoşi şi eram speriat de moarte să nu iau această 
boală şi să mor. În fantezia mea debordantă, îmi imaginam că 
îmi voi putea reține răsuflarea timp de o lună. La sfârşitul primei 
zile de serviciu, mă simțeam deja complet distrus. 

În aceeaşi noapte, am primit un apel de urgenţă pe la 
orele 23:30. Am alergat în sala pentru urgente si am dat peste 
o femeie care nu numai că suferea de tuberculoză, dar mai era 
şi alcoolică şi avea o ciroză a ficatului, şi care tocmai vomitase 
sânge. Femeia era complet lipsită de puls. l-am făcut un masaj 
cardiac şi i-am eliminat sângele din gât cu ajutorul unei maşini 
de aspirat. Când i-am dat drumul, tubul de oxigen nu a început 
să funcționeze imediat, aşa că am fost nevoit să îi fac femeii o 
respiraţie gură la gură. Pulsul a revenit şi pacienta a început să 
respire. A reuşit astfel să scape cu viaţă. 

Când m-am întors în dormitorul meu de stagiar, m-am uitat 
în oglindă şi am constatat cât de rău arăt. Dintr-o dată, mi-am dat 
seama că pe toată durata intervenţiei mele nu mi-a fost frică deloc. 

În acea noapte mi-am dat seama că dacă mintea mea se 
focalizează exclusiv asupra unor nenorociri care mi s-ar putea 
întâmpla, singura consecinţă este că devin paralizat de teamă şi 
că nu mai pot ajuta pe nimeni. În schimb, dacă mă focalizez în 
totalitate asupra unui act de dăruire şi întrajutorare, nu mai simt 
niciun fel de teamă. În clipa in care am renunțat la trecut si m-am 
focalizat în întregime asupra momentului prezent, eu am uitat 
complet de teamă şi am văzut lucrurile într-o perspectivă diferită. 

Inutil să mai spun că începând din acel moment, mi-am 
pierdut orice teamă de tuberculoză. Acea pacientă s-a dovedit 

în cele din urmă o mare profesoară pentru mine, învățându-mă 
o lecție extrem de importantă. 

Nouă ne revine întreaga responsabilitate pentru starea 
noastră de spirit. Starea de pace interioară sau de conflict pe 
care o experimentăm depinde în totalitate de alegerea pe care 
o facem de a privi într-un fel sau altul oamenii şi situaţiile prin 
care trecem, cu lubire sau cu teamă. 

Nimeni nu ne obligă să actionam la fel ca roboții, cedându-le 
astfel altora puterea noastră personală de a stabili în ce măsură 
vom experimenta o stare de Iubire sau una de teamă, o stare de 
fericire sau una de tristeţe. 


Exemplul B 


Una din principalele idei ale acestei cărți este aceea că o 
schimbare a percepţiei poate inversa modul nostru de a gândi; 
altfel spus, că, uneori, noi putem pune căruţa în fata calului. 

Personal, am descoperit că atunci când vocea mea interioară 
îmi spune care este țelul pe care trebuie să îl ating (căruţa), tot ce 
trebuie să fac este să îmi focalizez ferm mintea asupra acestui tel, 
iar mijloacele pentru îndeplinirea lui (calul) vor avea grijă singure 
de ele însele. Cei mai mulți dintre oameni risipesc o energie atât 
de mare pentru a descoperi aceste mijloace încât uită complet de 
țelul de la care au pornit. 

lată un exemplu recent: copiii cu care lucrez şi care suferă de 

boli terminale au scris o carte. Se părea că publicarea ei la o editură 
recunoscută avea să dureze 18 luni sau mai mult. 
Deşi nu aveam niciun ban, vocea mea interioară mi-a transmis să 
nu mai aşteptăm şi să publicăm noi înşine cartea, având încredere 
că banii ne vor veni pe parcurs. În trecut, nu as fi încercat niciodată 
aşa ceva dacă nu aș fi avut mai întâi banii. De data aceasta eram 
însă ferm hotărât să percep lucrurile dintr-o perspectivă diferită. 

De aceea, m-am angajat personal în fata editorului să fac 
un împrumut de la bancă dacă nu vom reuși să strângem la timp 

banii necesari. Într-o după-amiază de vineri ne-au fost livrate 
5000 de exemplare din cartea Există câte un curcubeu în spatele 

fiecărui nor intunecat. intre timp, strânseserăm mai putin de 
10% din banii necesari. 

Mă simţeam de parcă m-aş fi aflat pe marginea unei prăpăstii 
şi cineva m-ar fi împins de la spate. O oră mai târziu, am primit 
un telefon de la directorul executiv al Fundaţiei Bothin, care mi-a 
comunicat că fundaţia ne-a aprobat cererea de fonduri pentru 
publicarea cărţii, aşa că urma să primim banii pe loc. 

Această experienţă m-a învăţat că nimic nu este imposibil 
atunci când iti urmezi vocea interioară, chiar dacă sfatul acesteia 
pare să inverseze iniţial ordinea logicii noastre obişnuite. 


Ori de câte ori te simţi tentat în această zi să priveşti prin 
ochii fricii, repetă următoarea afirmație cu toată hotărârea: 
„Nu sunt un robot; sunt un spirit liber. 

Sunt ferm hotărât să văd altfel lucrurile”. 

Eu pot scăpa din lumea 


pe care o văd 
prin renunţarea 
la gândurile de atac 


Eu pot scăpa din lumea pe care o văd 
prin renunţarea la gândurile de atac 


Foarte mulţi oameni se simt prinşi în capcana acestei lumi 
exterioare pe care o percep cu simţurile lor (îndeosebi cu cel 
vizual). Oricât de mult ar încerca, ei nu reuşesc să schimbe 
această lume şi să scape astfel din constrângerile ei aparente. 

Dacă şi-ar aduce aminte că lumea exterioară este creată 
de gândurile lor, ei si- ar putea schimba mult mai uşor realitatea 
personală, prin schimbarea gândurilor lor. Orice om poate 
schimba lumea pe care o vede în exterior prin modificarea 
gândurilor sale despre ea. Schimbarea gândurilor echivalează cu 
schimbarea cauzei. Aceasta este urmată automat de schimbarea 
efectului, adică a lumii exterioare. 

O schimbare a modului de a gândi poate inversa legea 
cauzei şi efectului aşa cum am inteles-o noi până acum. Pentru 
cei mai multi dintre oameni, acest concept este foarte greu de 
acceptat, din cauza rezistenţei pe care o opun atunci când vine 
vorba de renunţarea la sistemul de convingeri învăţat în trecut şi 
la asumarea propriei responsabilităţi pentru gândurile, emoţiile 
şi reacțiile lor actuale. De vreme ce noi privim întotdeauna în 
interior înainte de a privi în exterior, noi nu putem percepe un 
atac exterior decât dacă am început prin a accepta acest atac ca 
fiind real în interiorul nostru. 

Ori de câte ori percepem un atac provenit din partea unei 
alte persoane, noi uităm de regulă de această premisă. Altfel 
spus, noi încercăm să ascundem de conştiinţa noastră faptul că 

atacul pe care îl percepem ca provenind de la o altă persoană 
s-a născut de fapt în propria noastră minte. Dacă am recunoaşte 
acest lucru, noi ne-am da seama că cele care ne rănesc cu 
adevărat sunt propriile noastre gânduri si le-am putea înlocui 
cu gânduri de lubire, pentru a scăpa astfel de suferință. Propriul 
nostru interes superior ne cere să înțelegem că lubirea pe care 
o dăruim altor persoane amplifică de fapt lubirea pe care ne-o 
purtăm nouă înşine. 

De aceea, merită să ne reamintim în permanență că gândurile 
noastre de atac nu atrag niciodată după sine o stare de pace 
interioară, iar justificarea propriei mânii nu ne protejează niciodată 
cu adevărat. 


Recunosc astăzi că gândurile mele de atac împotriva 
altor persoane mă agresează de fapt pe mine însumi. Ori de 
câte ori ajung să cred că prin atacarea unei alte persoane 
voi putea obține ceea ce îmi doresc, vreau să-mi aduc aminte 
că prima persoană pe care o atac de fapt sunt eu însumi. Astăzi 
nu mai doresc să îmi fac singur rău. 


Exemplu 


Centrul pentru Vindecare prin Schimbarea Atitudinii s-a 
bucurat recent de foarte multă publicitate la nivel naţional prin 
televiziune şi prin alte mijloace de mass-media datorită lucrului 
nostru cu copii care suferă de boli terminale. În urma miilor de 
scrisori primite, am iniţiat la nivel national şi international o 
campanie prin care copiii din toată lumea le pot da telefon colegilor 
lor bolnavi, găsindu-şi astfel pacea interioară prin ajutorul pe care 
îl dau. Campania a generat însă facturi enorme pentru telefoanele 
date, aşa că am avut o nevoie urgentă de finanțare. 

Preocupat de această problemă, mi-am liniştit mintea cu 
ajutorul meditatiei. Primul gând care mi-a trecut prin cap a fost 

acela de a-i da un telefon chiar preşedintelui Companiei Pacific 
Telephone pentru a-i cere un ajutor financiar. Sfatul pe care l-am 
primit din interior mi s-a părut dificil de pus în practică din două 
motive. Pe de o parte, mi se părea că mi-am făcut destul timp 
datoria de a le cere oamenilor bani şi nu mai doream să fac acest 
lucru, iar pe de altă parte trebuie să recunosc că antipatizam de 
multă vreme compania de telefonie. Propriul meu telefon de 
acasă era frecvent deranjat, astfel încât de-a lungul timpului am 
acumulat foarte multă mânie şi iritare împotriva acestei companii. 

Si totuşi, vocea interioară părea deosebit de insistentă. 
Mi-am dat seama că nu aş putea suna la membrii conducerii 
companiei atât timp cât nu mi-am rezolvat problema cu mânia 
acumulată împotriva lor. De aceea, am petrecut următoarele 
două săptămâni practicând iertarea şi renunțarea la gândurile 
agresive. Spre surpriza mea, în urma acestor exerciţii am ajuns 
să experimentez familiarul sentiment de comuniune, de unitate 
şi de Iubire cu cei de la compania de telefonie. 

Am încercat atunci să îi telefonez preşedintelui companiei, 
dar în mod evident, legătura nu mi-a fost făcută. Vedeam deja 
în imaginaţia mea 50 de bodyguarzi protejându-l pe președinte 
de toate telefoanele celor nemulţumiţi, care doreau să se plângă. 
Ori de câte ori am rugat-o pe secretară să îmi facă legătura cu 
preşedintele, am primit acelaşi mesaj: „Domnul preşedinte este 
ocupat şi nu vă poate răspunde la apel”. 

După ce am încercat de patru ori, am luat decizia să nu mai 
încerc decât o singură dată. Spre surpriza mea, de data aceasta 
mi-a răspuns direct preşedintele companiei. l-am explicat de ce 
doream să îl văd şi el mi-a fixat pe loc o întâlnire cu el, deşi ar fi 
putut să mă paseze uşor departamentului de Relaţii cu Publicul. 

Nu mi-aş fi imaginat niciodată că întâlnirea noastră avea 
să fie atât de cordială. Aproape imediat după convorbirea cu 
preşedintele, o comisie a companiei de telefonie a venit la 
centrul nostru şi ne-a făcut o evaluare, iar şase săptămâni mai 
târziu am primit o finanțare de 3.000 de dolari. 

Din punctul meu de vedere, acest lucru a reprezentat un 
miracol, dar nu cred că el s-ar fi putut produce dacă nu aş fi 
renunțat la gândurile mele agresive, scoțând astfel la iveală 
Iubirea care se ascundea dincolo de ele. 


De-a lungul zilei, dacă esti tentat să iti faci singur rău 
prin gânduri de atac, spune-ti cu toată hotărârea: 


Doresc să experimentez chiar acum starea 
de pace interioară. 
Renunt bucuros la gândurile mele agresive 
şi optez pentru gânduri de pace. 

Eu nu sunt victima 


lumii pe care o percep 


Eu nu sunt victima lumii 
pe care o percep 


Ai observat vreodată cât de frecvent te simți victima lumii în 
care trăieşti? Cei mai mulți oameni percep numeroase aspecte ale 
lumii înconjurătoare ca fiind haotice şi nesănătoase; de aceea, ei 
sunt tentaţi să se simtă neajutorati si prinși într-o capcană. Ori de 
câte ori considerăm că trăim într-un mediu neprietenos, în care ne 
temem să nu fim răniți şi victimizati, noi nu putem decât să suferim. 

Pentru a obţine şi pentru a cultiva starea de pace interioară, 
noi trebuie să percepem o lume înconjurătoare in care toți 
oamenii sunt inocenți. 

Ce se întâmplă dacă optăm pentru a-i percepe pe ceilalți 
oameni ca fiind eliberaţi de orice vinovăţie? Cum îi putem privi 
astfel? În acest scop, noi trebuie să considerăm irelevant tot ce 
s-a întâmplat în trecutul nostru, cu excepția Iubirii pe care am 
experimentat-o. Dacă dorim, noi putem opta pentru a percepe 
lumea exterioară prin prisma Tubirii, nu a fricii. Asta înseamnă 
să optim selectiv pentru a vedea numai frumusețea şi Iubirea in 
această lume, numai calitățile oamenilor, nu şi slăbiciunile lor. 


Ceea ce văd în exterior reprezintă o reflectare a lucrurilor 
pe care le-am văzut mai întâi în interiorul meu. Eu proiectez 
întotdeauna asupra lumii exterioare gândurile, sentimentele 
şi atitudinile care mă preocupă. Dacă doresc, eu pot percepe 
diferit această lume, prin schimbarea gândurilor mele legate 
de ceea ce îmi doresc să văd. 

Exemplul A 


În trecut, mi se părea absolut natural şi la unison cu 
convingerea colectivă unanim acceptată să mă simt puţin paranoic 
atunci când intru în curtea unui dealer de automobile pentru a-mi 
cumpăra o maşină. Nimeni nu poate avea încredere în vânzătorii 
de maşini. De aceea, consideram că suspiciunea împotriva lor 
este pe cât de normală, pe atât de inteleapta, lucru pe care l-aş fi 
putut demonstra oricând prin diferite experienţe anterioare pe care 
le-am trăit (atent selecționate, desigur). Ce nu intelegeam la acea 
vreme era faptul că această abordare nu făcea altceva decât să îmi 
elimine toate celelalte opțiuni pe care le aveam. Singura opțiune 
care îmi rămânea era aceea a adoptării unei atitudini de teamă şi 
de suspiciune, care făcea imposibilă orice stare de pace interioară. 

Un alt lucru pe care nu îl intelegeam în acea perioadă era 
faptul că vânzătorii de maşini acţionează la rândul lor ținând 

cont de experienţele lor trecute, care îi făceau să nu aibă 
încredere în clienţii lor potenţiali. Ei „au învăţat” în timp că 
niciun client nu îi respectă şi că toată lumea doreşte să îi înşele 
într-un fel sau altul, oferindu-le un pret cât mai mic. Fiind priviţi 
de clienţi ca nişte cetăţeni de mâna a doua, ei ajungeau în timp 
să se privească singuri cu aceiaşi ochi şi să se comporte ca atare. 

Asa se face că şi eu, şi vânzătorii de mașini, împărtășcam 
practic aceeaşi atitudine comună: de neîncredere fatisa în cel 
din fata noastră, percepţie complet distorsionată. Mecanismul 
prin care am ajuns şi eu şi ei la această percepție deformată 
era același: noi am selectat anumite aspecte din trecutul nostru 
pentru a ne forma o opinie prestabilită, în funcţie de care ne 
judecam reciproc în prezent. 

La ora actuală sunt consilierul unei mari agenţii care se 
ocupă cu vânzarea de maşini şi constat că vechea mea atitudine 
se schimbă de la o zi la alta. Explorez astăzi împreună cu clienţii 
mei posibilitatea de a renunţa la supărările din trecut şi facem 
împreună efortul de a practica iertarea. 

Ce s-ar întâmpla dacă vânzătorii de maşini şi clienţii lor ar 
înțelege că trecutul este irelevant şi s-ar elibera de el, descoperind 
astfel Iubirea, nu paiul din ochiul celuilalt? Ei s-ar apropia 
instantaneu unii de ceilalți, privindu-se prin ochii păcii şi ai Iubirii, 
nu ai suspiciunii. Percepția greşită potrivit căreia: „Eu sunt o 
victimă a lumii pe care o percep” ar putea fi schimbată cu percepția 
corectă: „Eu nu sunt o victimă a lumii pe care o percep”. 


Exemplul B 


Odată, în timp ce lucram în cadrul Centrului, am fost rugat 
să mă ocup de Joe, un adolescent în vârstă de 15 ani. Acesta a 
suferit un accident în timpul căruia un tractor a trecut de două 
ori peste capul lui, rămânând orb, mut şi lipsit de senzații. În 
plus, suferea de o paralizie spastică bilaterală. Băiatul se afla de 

câteva luni într-o stare de comă şi medicii erau de părere că nici 
chiar un miracol nu l-ar mai fi putut salva. 

Familia lui nu a renunţat însă la orice speranţă, încercând 
să trăiască exclusiv în momentul prezent și să profite de acesta. 
Pe neaşteptate, Joe şi-a recăpătat cunoştinţa si a început să 
facă eforturi foarte mari în încercarea de a-şi reveni complet. A 
început astfel o veritabilă serie de miracole. Joe şi-a recuperat 
capacitatea de a vorbi şi a început să meargă. În toată această 
perioadă, şi-a petrecut foarte mult timp ajutându-i pe alții. 

Când l-am cunoscut, Joe se afla într-o stare bună de spirit 
aproape tot timpul. L-am întrebat cum face ca să-și mențină 
această atitudine pozitivă. Mi-a răspuns: „O, nu fac decât să 
privesc părțile bune ale tuturor oamenilor. Refuz să văd defectele 
lor şi nu accept cuvântul: „Imposibil””. 

Joe nu-şi plânge niciodată de milă. Alţi oameni în situaţia 
lui ar fi considerat că viata le-a jucat o festa oribilă. El a preferat 
să aleagă însă pacea interioară, nu conflictul, optând pentru a 
percepe lumea exterioară şi pe ceilalți oameni prin filtrul Iubirii. 
Cu toții avem aceeaşi opțiune. 

Din punctul meu de vedere, Joe reprezintă o expresie a 
celei mai pure lubiri. El si familia lui sunt nişte veritabili maeştri 
ai Iubirii, de la care am avut foarte multe de învăţat şi eu, şi alții. 
Joe ilustrează perfect adevărul afirmației: „Eu nu sunt o victimă 
a lumii pe care o percep”. De multe ori, atunci când mă simt 
deprimat, mă gândesc la el, amintindu-mi astfel că şi eu pot opta 
pentru a nu mă mai considera o victimă a lumii înconjurătoare. 


De-a lungul acestei zile, ori de câte ori te simți tentat 
să te consideri o victimă a lumii înconjurătoare, repeta-ti cu 
toată fermitatea: 

Numai gândurile mele pline de Iubire sunt reale. Dacă 
ag trece prin cutare situație (specifică situația de care te 
temi) sau dacă m-aș întâlni cu cutare persoană (specifică 
persoana), nu as avea decât gânduri de lubire. 

Astăzi nu voi judeca 


critic nimic 
din ceea ce se va petrece 


ASTĂZI NU VOI 
JUDECA PE NIMENI! 


Astăzi nu voi judeca critic nimic 
din ceea ce se va petrece 


Te-ai gândit vreodată să te focalizezi timp de o zi întreagă 
asupra acceptării depline a tuturor situaţiilor şi persoanelor, fără 
să respingi nimic şi pe nimeni, şi fără să faci judecăţi critice? Cei 
mai multi oameni cred că această sarcină este extrem de dificilă, 
întrucât rareori se întâmplă să treacă măcar câteva clipe fără 
să emită o astfel de judecată. Dacă s-ar gândi serios la această 
chestiune, cei mai multi dintre ei s-ar cutremura dându-și 
seama cât de des îşi acuză sau îşi condamnă semenii sau pe ei 
înşişi. O bună parte dintre ei ar ajunge probabil la concluzia 
că este aproape imposibil să renunțe la judecatile lor critice. În 
realitate, singura premisă necesară este voința de a face acest 
lucru, fără a ne aștepta să devenim perfecţi de la prima încercare 
de acest fel. Renuntarea la vechile obiceiuri indezirabile nu se 
poate produce decât printr-o practică repetată şi perseverenta. 

Cei mai multi dintre oameni suferă de o aşa-numită 
„viziune tunelară”. Ei nu îi percep pe cei din fata lor ca pe nişte 
ființe integrale, ci doar în mod fragmentar. De aceea, mintea 
lor interpretează ceea ce vede ca fiind un defect. Societatea 
modernă şi sistemul educaţional pun un foarte mare accent pe 
criticismul constructiv, deşi acesta nu reprezintă decât o mască 
pentru căutarea de noduri în papură şi pentru găsirea de defecte. 

Ori de câte ori constatăm că facem această greşeală cu soții 
sau soțiile noastre, cu copiii, prietenii, şi chiar cu alte persoane 
necunoscute, noi ar trebui să ne liniştim mintea, să ne observăm 

gândurile, dându-ne astfel seama că tentatia de a găsi defecte în 
toți ceilalți depinde în totalitate de experienţele noastre din trecut. 

Obiceiul de a ne autoevalua și de a-i 'evalua în permanență 
pe cei din jur nu poate conduce decât la teamă, sau în cel mai 
bun caz la o iubire condiţionată. Pentru a experimenta lubirea 
necondiționată, noi trebuie să ne eliberăm de evaluatorul interior, 
înlocuindu-l cu vocea interioară care ne spune (şi care se adresează 
inclusiv celor din jur, spunându-le): „Te iubesc în totalitate, exact 
aşa cum eşti”. 

Dacă vom lua hotărârea fermă de a percepe lumea exclusiv 
prin ochii Iubirii, ne va fi din ce în ce mai uşor să ne concentrăm 
asupra calităților pozitive ale celor din jur, trecând astfel cu vederea 

defectele lor. Este foarte important să aplicăm această lecție tuturor 
oamenilor, inclusiv nouă înşine. Altfel spus, noi ne putem percepe 
inclusiv pe noi înşine prin ochii Iubirii. 

Renuntarea la judecatile critice reprezintă o cale ideală de 
a renunţa la teamă si de a experimenta Iubirea. Ori de câte ori 
emitem o judecată critică ce ne generează o stare de mânie sau 
un gând de atac, acestea se întorc inevitabil împotriva noastră. 
La fel, dacă renuntém la judecatile critice şi nu emitem decât 
lubire, aceasta se întoarce asupra noastră. 


la decizia ca astăzi să nu mai judeci si să nu mai acuzi 
pe nimeni, nici măcar în sinea ta. Priveste-i pe toţi oamenii 
ca pe nişte expresii ale Iubirii sau ca pe niște ființe speriate 
care cer ajutor, solicitând practic Iubirea celor din jur. 


Exemplul A 


Recent, am avut ocazia să trăiesc o experiență care m-a învățat 
foarte multe lucruri în legătură cu gândurile mele de atac (agresive). 
Ziua respectivă a fost una foarte agitată pentru mine. Am aranjat ca o 

mamă şi băieţelul ei bolnav de cancer la creier să vină cu avionul din 
Connecticut în California. Cei doi au ajuns la mine acasă în după- 
amiaza acelei zile, iar seara i-am adus la Centru. În aceeaşi seară, am 
aranjat o întâlnire cu ceilalți copii din cadrul Centrului, toți suferind 
de boli catastrofale. După întâlnire, i-am dus pe cei doi înapoi acasă 
la mine, apoi m-am întors la Centru pentru a asista la o altă întâlnire, 
de data aceasta cu adulți suferind de diferite forme de cancer. 

Întâlnirea s-a terminat la orele 21:30, după care trebuia 
să merg acasă la un prieten, pentru a face cunoştinţă cu niște 
oaspeţi veniţi din India. Când să părăsesc Centrul, am fost 
abordat de un tânăr de 18 ani, care dorea să vorbească cu mine. 
Tânărul era nebărbierit, murdar şi mirosea de parcă nu ar mai fi 
făcut baie de câteva săptămâni. 

Eu mă simţeam obosit, dornic să plec şi nu mai doream să 
aud de problemele nimănui. Tânărul mi-a spus că a venit direct 
dintr-o excursie cu bicicleta făcută în Virginia, că m-a văzut la 
o emisiune de pe o televiziune naţională şi că s-a simţit inspirat 
să vină şi să discute cu mine. 

Datorită stării mele de oboseală, primele mele gânduri au 
fost destul de critice: „Probabil că nu-i întreg la minte, dacă 
a străbătut întreaga tara ca să vină să mă vadă după o simplă 
emisiune de televiziune”. Cererea lui de a sta de vorbă cu mine 
mi se părea un atac la adresa intimitatii mele. De aceea, i-am 
spus că aveam o altă întâlnire în acea seară și că ne puteam 
întâlni a doua zi, dacă putea aștepta până atunci. Dacă nu putea 
aştepta, aveam să îmi schimb programul şi să stau de vorbă cu 
el chiar atunci. Mi-a răspuns că poate aştepta până a doua zi. 

A doua zi, tânărul nu mi-a putut spune foarte exact ce dorea 
de la mine. A precizat doar faptul că privirea mea avea ceva care 
l-a făcut să îşi dorească să stea de vorbă cu mine. Neştiind de ce 
a venit să mă vadă, i-am propus să facem împreună o meditaţie, 
în speranţa că vom primi un răspuns. 

În timp ce meditam, am rămas surprins să îmi aud vocea 
interioară mai clară ca oricând, spunându-mi: „Acest tânăr a 


116 


Lecţii pentru transformarea personală 


străbătut jumătate din fara ca să vină să te vadă si să iti spună 
că a recunoscut în privirea ta lubirea perfectă, o calitate pe care 
tu însuți nu ţi-o recunoști. Tânărul reprezintă un dar pentru tine. 
Darul pe care i l-ai putea face la rândul tău este o acceptare 
totală a lui, lucru pe care nu l-a experimentat niciodată în viata”. 
l-am povestit tânărului ce am auzit şi ne-am îmbrățișat. 
Spre uimirea mea, mirosul neplăcut pe care îl simțeam doar cu 
o clipă mai devreme a dispărut complet. Ne-am despărțit din 
imbratisare cu lacrimi în ochi şi am trăit amândoi o stare de 
pace interioară şi de Iubire imposibil de descris în cuvinte. 

În magia acelui moment, amândoi am trecut printr-un 
proces de vindecare sufletească. Gândurile noastre de atac au 
fost înlocuite cu gânduri de Iubire. Am fost fiecare un profesor 
şi un psihoterapeut pentru celălalt. Nu mai simţeam niciunul 
nevoia să ne spunem altceva. 

Ne-am despărțit extrem de fericiți. Personal, am trăit 
sentimentul că nu îl voi mai revedea niciodată, dar că nu voi uita 
vreodată experiența și lecţia de iertare pe care mi-a predat-o. 


Exemplul B 


Foarte multi oameni se duc la un restaurant la modă să ia 
cina, dar consideră că serviciul este inacceptabil, iar ospătarii sunt 
grosolani şi nepoliticosi. Ei îşi justifică astfel singuri mânia interioară, 
supărarea pe care o consideră întru totul legitimă, propriile fantezii 
ostile şi dorinţa de a nu le lăsa ospătarilor niciun bacsis. 

Dacă dorim să ne bucurăm de starea de pace interioară, noi 
trebuie să ne corectăm convingerea eronată că această mânie sau 
supărare autojustificată ne poate conduce vreodată la o stare de 
seninătate. Mânia si agresivitatea nu conduc niciodată la starea 
de pace interioară. 

Haide să ne imaginăm scena de dinainte dintr-o altă perspectivă. 
Să spunem că îi şoptim la ureche clientului care mănâncă la restaurant 

că soțul ospataritei a murit acum două zile şi că acasă o aşteaptă cinci 
copii care depind în totalitate de ea. 

Dându-și seama că ospătărița este speriată, clientul 
recunoaşte în ea un apel la Iubire. El percepe astfel cu alti ochi 
calităţile şi devotamentul ei şi îi trece cu vederea comportamentul 
din această seară. Îşi schimbă atitudinea față de ea, acceptând-o 
plin de iubire, şi îi lasă un bacşiş consistent. 

În ambele scenarii, avem practic de-a face cu aceeaşi 
formă exterioară. În primul, clientul percepe însă evenimentele 
prin prisma fricii, în timp ce în cel de-al doilea le percepe prin 
prisma Iubirii. 


Astăzi, stabileste-ti ca unic scop să experimentezi starea 
de pace interioară, concentrându-te asupra următoarelor 
gânduri: 

Astăzi voi privi tot ceea ce se întâmplă fără să emit 
judecăţi critice. Voi considera toate evenimentele simple 
ocazii de a experimenta lubirea, şi nu teama. 

Momentul prezent 


este singurul timp 
care există 


Momentul prezent 
este singurul timp care există 


M-am gândit adeseori cât de multe lucruri avem noi de 
învăţat de la copiii mici. Aceştia nu s-au adaptat încă la conceptul 
de timp liniar, în care trecutul este urmat de prezent, apoi de 
viitor. Ei nu percep decât momentul prezent, aici si acum. 
Mai mult, copiii mici nu percep lumea ca fiind fragmentată, ci 
consideră că sunt uniţi cu tot restul lumii, ca parte integrantă 
dintr-un ansamblu. Pentru mine, orice copil simbolizează 
adevărata inocentã, Iubire, înțelepciune şi iertare. 

Pe măsură ce avansează în vârstă, copiii încep să accepte 
valorile adulților din jurul lor, care pun accentul pe proiectarea 
trecutului asupra prezentului, iar apoi a viitorului pe care îl 
anticipează. Cei mai multi dintre adulţi nu pun nicio clipă 
la îndoială validitatea concepţiei lor despre trecut, prezent şi 
viitor. Ei cred că trecutul va continua să se repete în prezent, 
iar apoi în viitor, şi că nimeni nu poate schimba vreodată acest 
lucru. În consecință, ei ajung la concluzia că trăiesc într-o lume 
în care teama este justificată şi în care, mai devreme sau mai 
târziu, este inevitabil să se confrunte cu suferinţa, frustrările, 
conflictele, depresia şi boala. 

Atunci când ne cramponăm şi investim energie în 
experienţele noastre dureroase din trecut, devenind ataşaţi de 
ele, noi suntem tentaţi să anticipăm un viitor similar. Viitorul şi 
trecutul nostru devin astfel identice. Noi devenim vulnerabili, 
considerând că trecutul plin de teamă este real, şi uităm astfel 

că unica noastră realitate este Iubirea, care nu poate exista 
decât în momentul prezent. Datorită acestei vulnerabilitati, noi 
ne aşteptăm ca trecutul nostru să se repete identic. Pe scurt, 
nu vedem în fața ochilor decât ceea ce ne așteptăm să vedem, 
invitând şi căutând astfel nenorocirea şi durerea. În acest fel, noi 
reciclăm în permanenţă vinovăția şi temerile noastre din trecut. 

O modalitate prin care ne putem elibera de tot acest „gunoi 
arheologic” constă în recunoaşterea faptului că ataşamentul 
față de el nu ne aduce în niciun caz ceea ce ne dorim de la 
viata. Dacă înțelegem că reciclarea acestor deşeuri psihice nu 
ne foloseşte la nimic, noi putem înlătura vechile blocaje, putem 
ierta şi ne putem elibera în totalitate Iubirea din momentul 
prezent. Aceasta este singura cale prin care putem fi fericiţi. 

Principiul potrivit căruia: „Momentul prezent este singurul 
timp care există” poate deveni practic o eternitate. În aceste 
condiţii, viitorul devine o simplă extensie a unui prezent senin, 
care nu încetează niciodată. 


Preocupările mele legate de trecut şi de proiectarea 
acestuia asupra viitorului mă împiedică să experimentez în 
prezent starea de pace interioară. Trecutul nu mai există, iar 
viitorul nu a venit încă. Starea de pace interioară nu poate fi 
descoperită în trecut sau în viitor, ci numai în clipa de fata. 


Astăzi sunt ferm hotărât să trăiesc complet eliberat de 
fanteziile mele legate de trecut sau de viitor. Imi voi reaminti în 
permanență: momentul prezent este singurul timp care există. 


Exemplu 


Am primit următoarea scrisoare de la o asistentă medicală 
pe nume Karol, care mi-a devenit o prietenă foarte apropiată. 
Scrisoarea se referă la o discuţie anterioară pe care am purtat-o 

cu ea, despre procesul de vindecare interioară care se poate 
petrece într-o singură clipă prin înlocuirea stării de teamă cu 
cea de pace interioară. 


25 februarie 
Dragă Jerry, 


M-am trezit recent în tot felul de situaţii în care am 
discutat la nesfârşit despre iubirea necondiționată şi despre 
importanţa onorării esenței ființei noastre prin renunțarea la 
frică. Bănuiala mea este că nouă ne place să vorbim cel mai 
mult exact despre lucrurile pe care le învăţăm. 

Am trăit astfel un vis în care se făcea că mă aflam fata in 
fata cu o ființă umană urâtă, diformă, temătoare şi mizerabilă. 
Pentru o clipă, am simţit imboldul de a fugi departe de ea. 
Din fericire, mi-am revenit și m-am relaxat. Mi-am dat seama 
că există o conexiune reală între noi şi am iubit această 
conexiune. Pe măsură ce acest aspect iluzoriu generat de 
interpretarea egoului meu a început să se destrame, el a fost 
înlocuit de o lumină strălucitoare, divină si inocentă, aşa cum 
nu am mai văzut vreodată. Am îmbrățișat această persoană 
cu toată iubirea. Persoana a acceptat iubirea mea, şi am trăit 
împreună un moment de comuniune şi de bucurie în care 
sufletele noastre au fuzionat. Am devenit astfel una cu această 
persoană, bucurându-mă alături de ea de unitatea noastră. Am 
înţeles astfel ce înseamnă adevărata iubire, apreciere şi iertare. 
Nu voi uita niciodată vindecarea absolută și desăvârșită care 
s-a produs în acea clipă în sufletul meu. Abia acum am început 
să înțeleg cu adevărat ce doreai să-mi spui. 

Cu multă Iubire, 
Karol 


Am dorit să iti împărtăşesc această frumoasă scrisoare 
deoarece consider că ea reprezintă un dar care chiar merită să 

fie împărtăşit. Ori de câte ori devin eu însumi atașat de propriul 
meu trecut, fiindu-mi greu să mă iert pe mine sau să îi iert pe cei 
din jur, eu îmi aduc aminte de scrisoarea lui Karol. 


Momentul prezent este singurul timp care există. 


Lecţia 9 


Trecutul nu mai există, 


deci nu mă mai poate 
afecta 


Trecutul nu mai există, 
deci nu mă mai poate afecta 


Ori de câte ori ni se pare că am fost răniţi de altcineva în 
trecut, noi ne construim în jurul nostru un zid de autoapărare în 
speranţa că ne vom proteja astfel de alte răni similare în viitor. 
Prin acest mecanism, trecutul plin de teamă generează un viitor 
comparabil, creându-se astfel o punte de legătură între cele două 
timpuri. Atunci când simţim o stare de teamă sau de vinovăţie, 
noi nu putem iubi. În schimb, dacă ne eliberăm de trecutul plin 
de teamă şi îi iertăm pe toți cei care au greşit vreodată fata de 
noi, noi ajungem să experimentam lubirea absolută şi o stare de 
comuniune cu toate ființele. 

Adeseori, noi considerăm „natural” să ne folosim de 
experiențele noastre din trecut ca de nişte puncte de referință 
din perspectiva cărora ne evaluăm momentul prezent. În acest 
fel, noi ajungem să percepem prezentul prin filtrul unor ochelari 
foarte intunecati. i 

Chiar dacă nu conduce întotdeauna la dispreț, familiaritatea 
are într-adevăr tendința de a ne amorti percepțiile referitoare la 
cei pe care îi cunoaştem foarte bine. Dacă dorim să ne percepem 
consoarta, şeful sau colegii de muncă exact asa cum sunt, noi 
trebuie să îi privim în momentul prezent, pornind de la premisa 
că relaţiile noastre din trecut nu exercită nicio influență asupra 
acestui moment. 

Pentru ca fiecare clipă pe care o trăim să devină o nouă 
renaștere, noi trebuie să privim prezentul fără a-l condamna. 

Altfel spus, noi trebuie să ne eliberăm în totalitate de toate 
erorile trecutului. Numai în acest fel ne putem simţi noi liberi 
şi numai în acest fel putem experimenta miracolul Iubirii, prin 
împărtăşirea acestei eliberări reciproce. Dacă ajungem să trăim 
această stare, în care lubirea este în totalitate prezentă, aici şi 
acum, noi putem experimenta într-o singură clipă miracolul 
vindecării depline. 

Energia pe care o investim încontinuu în dorința noastră de 
a controla şi de a anticipa viitorul ne menține de fapt ataşați 
de experienţele dureroase și de vinovăția pe care am trait-o în 
trecut. Vinovatia şi teama, aceşti aliați atât de puternici inventati 
de mintea noastră, sunt singurele condiţii care ne fac să credem 
în această continuitate a timpului. 

De pildă, dacă ni se pare că cineva ne-a respins, ne-a criticat 
sau a fost nedrept cu noi în trecut, noi vom considera de fiecare 
dată că persoana respectivă ne atacă. Prin acest mecanism, noi ne 
vom amplifica teama şi vom încerca în permanenţă să ripostăm. 
Eliberarea de trecut înseamnă să nu mai acuzăm niciodată pe nimeni, 
inclusiv pe noi înșine. Ea înseamnă să nu ne mai cramponăm de 
supărările din trecut și să acceptăm în totalitate pe toată lumea, 
fără nicio excepție. Înseamnă să ne propunem să vedem în ceilalţi 
numai lumina, nu şi umbra pe care o lasă lampa lor. 


Lecţii pentru transformarea personală 


Teama nu poate coexista cu Iubirea, la fel cum vinovăția 
nu poate coexista cu Iubirea. Eu nu sunt un sclav al timpului 
decât atât timp cât îmi retrăiesc trecutul, proiectându-l în 
permanență asupra viitorului meu. De aceea, mă eliberez 
acum de povara dureroasă pe care am purtat-o atâta vreme. 
Doresc să sesizez toate oportunitățile momentului prezent 
fără a le mai percepe distorsionat din cauza trecutului meu. 


Exemplu 


În anul 1975, am ţinut un seminar pe tema Cursului de 
miracole, la câteva luni după ce am devenit eu însumi cursant al 
acestuia. Într-o pauză, un cuplu în vârstă de aproximativ 60 de 
ani a venit la mine. Cei doi mi-au spus că a doua zi urmează să 
îşi viziteze fiul la spital, un schizofrenic în vârstă de 35 de ani. 
Ei mi-au cerut sfatul şi m-au întrebat cum pot aplica principiile 
Cursului în acest caz. 

Nu prea ştiam ce să le răspund, aşa că mi-am întrebat 
vocea interioară, cerându-i sfatul. Chiar şi pe mine m-a surprins 
apoi ce mi-a ieşit pe gură. Cuvintele păreau să nu îmi aparțină. 
Tie iti vor fi însă familiare, întrucât de atunci au devenit parte 
integrantă din mine, şi se regăsesc plenar în cartea de fata. lată 
ce le-am răspuns: 

„Înainte de vizita de mâine, petreceti’ cât mai mult timp 
încercând să vă eliberaţi de orice vinovăţie, de orice durere, de orice 
gânduri şi experienţe asociate cu teama pe care le- ati avut în trecut 
în legătură cu fiul vostru. Eliberati-va de vinovăția acumulată în 
legătură cu boala sufletului lui. Folositi-va activ imaginația: aşezaţi 
toate temerile, vinovatiile şi durerile voastre într-un coş de gunoi 
şi ataşați acest coş de nacela unui balon umplut cu heliu, care se 
ridică la cer și se îndepărtează de voi. Scrieţi pe balon cu caractere 
mari: „Mă eliberez de orice percepție greşită”. Priviţi apoi cum 
balonul şi tot balastul pe care l- ati acumulat de-a lungul timpului se 

ridică la cer şi se îndepărtează de voi, până când dispare complet. 
Constientizati cât de uşori şi de liberi vă simtiti. 

În timpul vizitei la spital, nu vă atașați de cuvintele 
medicului, orice v-ar spune acesta în legătură cu fiul vostru. 
incercati să vedeţi dincolo de imaginea pe care v-o prezintă 
simţurile voastre fizice. Priviţi-vă fiul numai prin filtrul Iubirii. 
Transfigurati-l şi priviti- l ca lumină pură, ca lumină a lubirii. 
Vizualizaţi lumina Iubirii care emană din el si cea care emană 
din voi fuzionând într-o singură lumină. Simtiti starea de pace şi 
de fericire interioară şi constientizati faptul că principala funcție 
a lubirii este de a unifica toate lucrurile”. 

O săptămână mai târziu, am primit un dar minunat, o 
scrisoare de la cei doi părinți în care aceştia îmi povesteau că 
acea vizită pe care i-au făcut-o fiului lor a fost cea mai frumoasă 
din viata lor şi că au trăit o mare stare de pace interioară. 


Astăzi, optez pentru eliberarea de toate durerile şi sufe- 
rintele din trecut. Astăzi voi trăi doar în momentul prezent. 

Lecţia 10 


Eu pot vedea starea 


de pace interioară 
în locul acestui 
eveniment 


Eu pot vedea starea de pace interioară 
în locul acestui eveniment 


Cei mai multi dintre oameni trec prin viață având convingerea 
că fericirea sau nefericirea lor depind în mare măsură de evenimentele 
din mediul înconjurător şi de reacțiile celorlalți oameni. Adeseori, ei 
cred că fericirea lor depinde de norocul sau de ghinionul pe care il are 
în viata şi pentru care nu poartă nici cea mai mică responsabilitate. 

De aceea, ei uită să îşi instruiască mintea să îşi schimbe 
percepțiile fata de lumea exterioară. Ei nu realizează că starea 
de pace este o stare interioară si că ea stă la baza unei percepții 
senine asupra lumii înconjurătoare. 

Tentaţia de a reacționa cu mânie, cu exaltare sau într-o 
stare de depresie se datorează interpretărilor pe care le dăm noi 
stimulilor din mediul exterior. Aceste interpretări au la bază o 
percepție incompletă. 

Ori de câte ori ne cramponăm de evenimentele din trecutul 
nostru sau anticipăm diferite întâmplări viitoare, noi trăim într-o 
lume a imaginaţiei. Adevărata realitate a vieţii noastre nu poate fi 
experimentată decât în momentul prezent. Atunci când retrăim în 
prezent diferite episoade din trecut, fie ele plăcute sau dureroase, 
noi ne blocăm singuri posibilitatea de a trăi experiențe noi. De 
aceea, noi ne aflăm într-o perpetuă stare de conflict, fiind incapabili 
să experimentăm direct şansele fericirii care ne ies in fata. 


În cea mai mare parte a timpului, eu percep o lume 
fragmentată, în care nimic nu pare să aibă sens. Aceste 

fragmente ale realității pe care o percep în exterior reflectă 
haosul interior în care trăiesc. Astăzi îmi propun să percep o 
viziune nouă legată de mine însumi şi de lumea în care trăiesc. 


Exemplul A 


Mama mea are 88 de ani. Deşi am 54 de ani, îmi doresc şi 
astăzi adeseori să îi fac pe plac şi să schimb numeroasele situaţii 
care o fac nefericită. Atunci când nu reuşesc, simt o stare de 
agitaţie interioară şi sunt tentat să o percep pe mama ca pe o 
ființă solicitantă şi dificilă, deşi ea nu face altceva decât să imi 
ceară ajutorul. 

În astfel de ocazii, eu trebuie să îmi aduc aminte că singurul 
responsabil pentru emoțiile mele sunt eu şi că starea de agitaţie 
prin care trec nu se datorează mamei mele, ci mie. 

Lecţia intitulată „Eu pot vedea starea de pace interioară în 
locul acestui eveniment” îmi aduce de fiecare dată aminte că noi 
trebuie să facem o alegere între starea de pace interioară şi cea 
de conflict. Prin practicarea ei perseverentă, eu pot opta pentru 
a-mi vedea propria mamă într-o lumină diferită. De pildă, pot 
opta pentru a o accepta aşa cum este, fără a încerca să o schimb. 
Această percepţie mă ajută să sesizez lubirea care ne uneşte si 
să recunosc că ea continuă să fie unul din cei mai buni profesori 
ai mei, invatandu-ma foarte multe lecții de viaţă. 


Exemplul B 


Ori de câte ori ne îmbolnăvim, noi simţim tentaţia de a ne 
plânge de milă, de a ne lamenta, de a ne focaliza exclusiv asupra 
corpului nostru şi de a fi deranjati de senzațiile de disconfort şi 
de durere pe care le simțim. Atunci când ne aflăm în această 

stare, mânia, iritabilitatea şi depresia pe care le simțim nu 
fac decât să amplifice şi mai mult sentimentul generalizat de 
neajutorare şi de neputinţă pe care îl simţim. 

Prin activitatea noastră din cadrul Centrului, unde lucrăm 
cu copii bolnavi de boli teribile, noi am descoperit că dorința 
noastră de a-i ajuta pe alții ne învaţă să fim fericiţi, nu nefericiti. 
Aceşti copii ne învață că noi putem opta pentru a uita de corpul 
fizic chiar şi atunci când suntem bolnavi, focalizându-ne atenţia 
asupra ajutorării altor persoane. 

Ori de câte ori ne focalizăm atenţia asupra ajutorării unei 
alte persoane, noi uităm de propria noastră durere şi înțelegem 
astfel mai bine care este semnificația profundă a expresiei: „A 
dărui înseamnă a primi ”. 


Ori de câte ori simţi că starea ta de pace interioară 
este pusă în pericol de o situație sau de o persoană, repeta-ti 
următoarea afirmație: Optez pentru a percepe unitatea stării 
de pace, şi nu fragmentarea stării de teamă. 


Eu pot vedea starea de pace interioară 
în locul acestui eveniment. 

Eu pot opta pentru 


a-mi schimba toate 
gândurile dureroase 

Eu pot opta pentru a-mi schimba 
toate gândurile dureroase 


Foarte mulți oameni uită că liberul arbitru şi capacitatea 
de a face alegeri reprezintă atribute inerente ale minții lor. Toţi 
oamenii au trăit măcar o dată experienţa de a se simți blocaţi 
într-o situaţie fără scăpare. 

lată o sugestie care te poate ajuta dacă te afli într-o 
astfel de situație. Foloseste-ti activ imaginația pentru a găsi 
o cale de ieşire din respectiva situație. Imagineaza-ti un zid 
şi gândeşte-te că el reprezintă problema cu care te confrunti. 
Vizualizează apoi o uşă în mijlocul acestui zid. Treci prin ea 
şi închide-o cu hotărâre în urma ta. În acest fel, problema ta 
nu mai există, întrucât ai lăsat-o pentru totdeauna în spate. 
Bucură-te de noua ta libertate imaginandu-ti că te afli într-un 
loc în care nu există griji şi în care nu poți fi altfel decât fericit. 
Când te simţi pregătit să părăseşti acest loc de retragere în care 
te simţi protejat, întoarce-te în această lume, dar adu cu tine 
şi sentimentul că te-ai eliberat de toate problemele din trecut. 
Dacă vei cultiva această stare de spirit, vei găsi cu uşurinţă 
soluţii noi la problemele tale de dinainte. 

Ori de câte ori percepem problemele noastre ca pe oportunități 
de a învăţa ceva nou, noi experimentăm o stare de bucurie şi 
de bunăstare după învăţarea acestor lecții. De altfel, Dumnezeu 
nu ne pune niciodată la încercare decât atunci când suntem 
pregătiți să învăţăm noile lecții. 

Iubirea înseamnă renunțarea la frică 


În mintea mea există gânduri care îmi pot face rău 
sau mă pot ajuta. Eu sunt singurul care poate face alegeri 
între ele. Nimeni altcineva nu poate face acest lucru în locul 
meu. Astăzi, optez pentru a renunța la orice alte gânduri cu 
excepția celor de iubire. 


Exemplu 


Următoarea poveste personală ilustrează perfect lecţia de 
astăzi. Totul s-a petrecut în anul 1951, la spitalul Stanford 
Lane, aflat în acea vreme la San Francisco. 

Mă aflam atunci într-o situație în care mă simțeam blocat 
şi imobilizat din cauza fricii. Simteam o durere emoţională 
şi eram convins că eram ameninţat inclusiv de o boală fizică. 
Percepția momentului prezent îmi era vizibil influenţată de 
experiențele mele din trecut şi nu îmi puteam regăsi starea de 
pace interioară şi de bucurie. 

Într-o duminică dimineaţa am fost chemat la ora 2:00 să 
consult un pacient izolat într-un salon, întrucât se afla într-o criză. 
Nu îl mai văzusem până atunci pe pacientul respectiv. Acesta 
fusese internat cu o zi înainte, cu diagnosticul de schizofrenie 
acută. Cu numai zece minute înainte să îl văd, smulsese cadrul 
de lemn din jurul uşii. Am privit prin micuța fereastră a ușii 
salonului în care fusese izolat şi am văzut un bărbat înalt de 1,95 m, 
cu o greutate de aproximativ 130 de kilograme, care alerga 
gol prin cameră, ținând in mână cadrul din lemn în care încă se 
mai vedeau cuiele şi strigând numai prostii. Nu prea ştiam ce să 
fac. Lângă mine se aflau doi asistenţi cu o înălțime mai mică de 
1,80 m, care mi-au spus: „Vom fi chiar în spatele tău, doctore”. 
Nu m-am simţit cu nimic mai liniştit. 

Continuând să privesc pe gemulet, mi-am dat seama cât de 
speriat era pacientul, iar în minte mi s-a insinuat ideea că eram 
eu însumi foarte speriat. Dintr-odată, mi-am dat seama că ne 

uneşte un lucru: eram amândoi la fel de speriați. Între noi se 
crease astfel o legătură psihică. 

Neştiind ce altceva să fac, i-am strigat de dincolo de 
uşă: „Numele meu este dr. Jampolsky. Aș vrea să intru şi să 
te ajut, dar sunt prea speriat. Mă tem că mi-ai putea face rău, 
că ţi-ai putea face tie însuţi rău. Cu toate acestea, nu pot să nu 
mă gândesc că si tu eşti la fel de speriat ca şi mine”. Auzind 
cuvintele mele, pacientul s-a întrerupt din tipat şi mi-a răspuns: 
„Poţi fi absolut sigur că sunt speriat”. 

Am continuat să strig la el şi să îi spun că sunt speriat, iar 
el mi-a răspuns în mod similar. Într-un fel, am devenit fiecare 
un terapeut pentru celălalt. Tot stând de vorbă, vocile noastre 
s-au calmat, iar teama pe care o încercam a dispărut. În cele 
din urmă, pacientul mi-a permis să intru în camera lui, dar 
singur. Am putut astfel să stau de vorbă cu el, să îi dau niște 
medicamente pe cale orală şi să plec. 

Experienţa a fost foarte importantă pentru mine, datorită 
lectiei pe care am invatat-o atunci. La început l-am privit pe 
pacient ca pe un duşman potential care mi-ar fi putut face rău 
(experienţa mea din trecut îmi spunea că orice om tulburat mintal 
care tine în mâini un par de lemn este periculos). Din fericire, 
am optat atunci pentru a nu folosi mecanismul manipulator al 
autorității, care nu ar fi făcut decât să amplifice teama și separarea 
dintre noi. După ce am descoperit legătura comună care ne 
unea — teama, l-am rugat cu toată sinceritatea să mă ajute, iar el 
mi-a răspuns cu aceeaşi deschidere. L-am privit atunci ca pe un 
profesor de la care am de învăţat ceva, nu ca pe un om nebun, 
iar el m-a ajutat să înțeleg că avem cu toții un dram de nebunie. 
Singura diferenţă constă în maniera în care se manifestă aceasta. 


M-am decis astăzi să îmi eliberez toate gândurile de 
teamă, de vinovăţie şi de condamnare la adresa mea sau a 
altora. De acum înainte, îmi voi repeta tot timpul: eu pot 
opta pentru a-mi schimba gândurile dureroase. 

Lecţia 12 


Eu sunt responsabil 


pentru ceea ce percep 


Eu sunt responsabil pentru Ceea Ce Percep. 


Eu sunt cel care optează pentru emoțiile pe care le experi- 
mentez şi eu sunt cel care alege scopurile pe care doresc să le 
îndeplinesc. 


Eu sunt cel care a cerut tot ceea ce mi se întâmplă; 
universul nu face decât să răspundă cererilor mele. 

Nu predica decât Iubirea, 
căci aceasta este esența ta. 


Epilog 


Haideţi să nu mai alegem de acum înainte decât scopul 
unic al păcii interioare, renunțând la toate celelalte obiective care 
conduc la conflict. Haideţi să continuăm să practicăm iertarea, să 
ne considerăm inocenți şi lipsiți de păcat, pe cei din jur. Haideţi 
să privim cu iubire momentul prezent, căci singura cunoaştere 
autentică ne aparține. Haideţi să ne continuăm procesul transformării 
personale, la baza căruia stă exclusiv procesul dăruirii, nu şi cel 
al primirii. 

Haideţi să recunoaştem că suntem cu toții uniți la nivelul 
Sinelui nostru real si să răspândim în această lume lumina Iubirii care 
străluceşte în interiorul nostru. Haideţi să ne trezim conștiința şi 
să realizăm că esența fiinţei noastre este Iubirea şi că astfel, noi suntem 
lumina acestei lumi. 

